Unitats d'assistència a la persona titular del Departament
Funcions i estructura de la Direcció de Serveis
Funcions i estructura de la Subdirecció General de Recursos Humans i Règim Interior
El Servei de Règim Interior i Prevenció de Riscos
Servei Territorial d'Administració Local
Servei Territorial de Cooperació Local
Àrea de Processos Electorals i Consultes Populars
Direcció General de Funció Pública
Subdirecció General de Relacions Sindicals i Polítiques Socials
Àrea de Prevenció, Salut Laboral i Polítiques Socials
Subdirecció General de Gestió de Personal
Servei de Gestió de Llocs de Treball
Oficina de Selecció de Personal
Subdirecció General d'Ordenació Jurídica i d'Inspecció General de Serveis de Personal
Àrea d'Inspecció General de Serveis de Personal
Direcció General de Modernització i Innovació de l'Administració
Oficina de Processos i Administració Electrònica
Àrea de Suport al Desenvolupament de l'Administració Electrònica
Àrea d'Organització de l'Administració i del Sector Públic
Àrea d'Innovació i d'Anàlisi de l'Ocupació Pública
Oficina de Racionalització del Sector Públic
Funcions i estructura de la Secretaria d'Administracions Locals
Funcions i estructura de la Direcció General d'Administració Local
Funcions i estructura de la Subdirecció General de Cooperació Local
Servei de Gestió dels Fons de Cooperació i Estructurals
Servei de Cooperació Econòmica Local
Subdirecció General d'Assistència Jurídica i Règim Local
Subdirecció General de Coordinació i Seguiment dels Programes d'Habitatge
Servei d'Estudis i Documentació d'Habitatge
Subdirecció General d'Arquitectura i Millora de les Àrees Urbanes
Oficina de Gestió del Programa de Barris, Viles i Àrees Urbanes que requereixen atenció especial
Àrea de Millora d'Urbanitzacions
Secció de Conservació i Millora del Patrimoni
Observatori de l'Hàbitat i la Segregació Urbana
Comissions de recerca de l'Observatori de l'Hàbitat i la Segregació Urbana
Subdirecció General d'Afers Religiosos
Funcions del Consell Assessor per a la Diversitat Religiosa
Composició del Consell Assessor per a la Diversitat Religiosa
Durada i funcionament del Consell Assessor per a la Diversitat Religiosa
Mitjançant el Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, s'ha canviat la denominació del Departament de Governació i Relacions Institucionals, que ha passat a denominar-se Departament de Governació, Administracions Públiques i Habitatge.
Així mateix, a l'article 3.4 de la norma esmentada es determina l'àmbit de competència del Departament de Governació, Administracions Públiques i Habitatge: es mantenen les competències en matèria d'administracions públiques i sector públic, de funció pública, de cooperació amb l'Administració local de Catalunya, de processos electorals i d'afers religiosos.
D'altra banda, s'han atribuït al Departament de Governació, Administracions Públiques i Habitatge les competències en matèria d'habitatge, promoció i gestió del patrimoni públic d'habitatge, incloses les polítiques de sòl residencial associades; l'ordenació de l'edificació i el control de qualitat del procés i dels productes d'edificació, i les polítiques de rehabilitació d'habitatges en barris i nuclis històrics.
Mitjançant el Decret 56/2016, de 19 de gener, de reestructuració del Departament de Governació, Administracions Públiques i Habitatge, s'ha establert l'estructura bàsica del Departament.
Actualment resulta necessari regular de manera completa l'estructura orgànica d'aquest Departament.
Per tot això, de conformitat amb l'article 23 de la Llei 13/2008, del 5 de novembre, de la presidència de la Generalitat i del Govern; la Llei 26/2010, del 3 d'agost, de règim jurídic i de procediment de les administracions públiques de Catalunya, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta de la consellera de Governació, Administracions Públiques i Habitatge, i d'acord amb el Govern,
1.1 El Departament de Governació, Administracions Públiques i Habitatge, sota la direcció de la persona que n'és titular, s'estructura en els òrgans següents:
b) La Secretaria d'Administració i Funció Pública.
d) La Secretaria d'Habitatge i Millora Urbana.
e) La Direcció General d'Afers Religiosos.
1.2 S'adscriuen al Departament de Governació, Administracions Públiques i Habitatge els òrgans i organismes següents:
a) L'Escola d'Administració Pública de Catalunya, mitjançant la Secretaria d'Administració i Funció Pública.
b) L'Agència de l'Habitatge de Catalunya, mitjançant la Secretaria d'Habitatge i Millora Urbana.
c) El Jurat d'Expropiació de Catalunya.
d) El Consorci Administració Oberta de Catalunya.
1.3 El Consorci de l'Habitatge de Barcelona i el Consorci de l'Habitatge de l'Àrea Metropolitana de Barcelona es relacionen amb el Govern de la Generalitat mitjançant el Departament de Governació, Administracions Públiques i Habitatge.
1.4 L'Autoritat Catalana de Protecció de Dades es relaciona amb el Govern de la Generalitat de Catalunya mitjançant el Departament de Governació, Administracions Públiques i Habitatge.
1.5 El Consell de Direcció és l'òrgan que assisteix la persona titular del Departament en les funcions de coordinació general i en l'elaboració de la seva política, fa el seguiment de la seva execució i és presidit per aquesta persona i integrat, a més, per les persones titulars de les unitats directives amb rang orgànic mínim de direcció general, el/la cap del Gabinet del Conseller/a i la resta de persones que la persona titular del Departament designi.
2.1 La unitat d'assistència i suport a la persona titular del Departament és el Gabinet del Conseller/a.
2.2 El Gabinet té les funcions següents:
a) Donar suport i assistència a les activitats de la persona titular del Departament.
c) Qualsevol altra funció que li encomani la persona titular del Departament.
2.3 Del Gabinet en depenen les unitats següents:
b) Fer el seguiment de l'activitat parlamentària de les altres institucions estatals i de tots els assumptes que interessin al Departament.
2.5 L'Oficina de la Secretaria té les funcions següents:
a) Donar suport i assistència a la persona titular del Departament en l'exercici de les seves funcions en matèria de mitjans de comunicació.
d) Fer l'anàlisi i la difusió interna del contingut informatiu dels diferents mitjans de comunicació.
2.8 Les persones titulars de les unitats previstes en aquest article són personal eventual d'acord amb el Decret 2/2005, d'11 de gener, sobre el règim jurídic del personal eventual al servei de l'Administració de la Generalitat de Catalunya.
3.1 La persona titular de la Secretaria General exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, així com les altres que li assigni la normativa vigent.
3.2 Les funcions de la Secretaria General són promoure i impulsar la implantació de l'administració electrònica en l'àmbit del sector públic de les administracions públiques catalanes, sens perjudici de les competències de les administracions locals, i orientar la planificació, el contingut i l'abast dels projectes d'administració electrònica.
Aquestes funcions es realitzen en coordinació amb els departaments de l'Administració de la Generalitat que tenen competències en l'àmbit de les telecomunicacions i dels serveis d'atenció a la ciutadania.
3.3 Per a l'exercici de les seves funcions, la Secretaria General s'estructura en:
b) L'Assessoria Jurídica, en els termes previstos pel Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya.
e) L'Àrea de Processos Electorals i Consultes Populars.
4.1 La Direcció de Serveis té les funcions següents:
a) Administrar i dirigir el règim interior, gestionar els serveis generals del Departament i dur a terme la coordinació d'aquests serveis en les entitats que en depenen, sota la direcció de la persona titular de la Secretaria General.
b) Planificar i supervisar l'aplicació de les polítiques públiques en matèria de recursos humans del Departament i dirigir els assumptes relatius al personal adscrit als diferents òrgans del Departament.
c) Dirigir la planificació i la preparació de l'avantprojecte de pressupost del Departament en col·laboració amb altres òrgans del Departament.
d) Dirigir la gestió pressupostària, la comptabilitat, la gestió patrimonial i la contractació administrativa del Departament.
e) Dirigir, supervisar i gestionar les actuacions departamentals en matèria de tecnologies de la informació i la comunicació, d'acord amb l'estratègia corporativa en la matèria i sens perjudici de les funcions d'altres unitats directives.
f) Totes les de naturalesa anàloga que li deleguin, encarreguin o que li atribueixi la normativa vigent.
4.2 La Direcció de Serveis s'estructura en els òrgans i l'àrea següents:
a) La Subdirecció General de Recursos Humans i Règim Interior.
5.1 La Subdirecció General de Recursos Humans i Règim Interior té les funcions següents:
e) Dirigir i supervisar la preparació de l'avantprojecte del pressupost de despeses del personal.
f) Coordinar la interlocució amb els agents socials i les organitzacions sindicals dins l'àmbit departamental, així com analitzar, planificar i avaluar l'impacte de les mesures i actuacions que resultin necessàries per a la implantació d'acords i millores en l'àmbit de les relacions laborals.
g) Impulsar l'avaluació dels riscos existents quant a seguretat i salut dels treballadors i la programació i execució de l'acció preventiva corresponent, així com promocionar activitats de formació, informació, recerca i divulgació en matèria de prevenció de riscos laborals.
i) Supervisar els projectes i les execucions d'obres i instal·lacions en els centres del Departament, com també el manteniment.
j) Dirigir i supervisar l'aplicació dels criteris tècnics, urbanístics i mediambientals per al compliment de les normatives i la seguretat en l'edificació, així com la gestió dels expedients de llicències i legalitzacions corresponents.
k) Coordinar i impulsar el conjunt d'actuacions que resultin necessàries per a la posada en marxa dels nous equipaments del Departament.
5.2 De la Subdirecció General de Recursos Humans i Règim Interior en depenen:
b) El Servei de Règim Interior i Prevenció de Riscos.
El Servei de Recursos Humans té les funcions següents:
a) Aplicar en el Departament les polítiques del Govern en matèria de personal.
b) Proposar mesures que permetin adequar els efectius del Departament a les necessitats en matèria de personal.
c) Gestionar i administrar el personal del Departament, d'acord amb la normativa vigent.
d) Planificar la formació del personal del Departament, l'assessorament i la coordinació de la detecció de les necessitats formatives del personal de les diferents unitats i el control i la coordinació de la realització dels cursos.
e) Elaborar el capítol I de l'avantprojecte de pressupost i el control de la despesa corresponent.
f) Confeccionar la nòmina i mantenir el sistema d'informació de personal i la gestió de les assegurances socials del personal i de les indemnitzacions per raó de servei.
g) Elaborar estudis, circulars internes i informes en matèria de personal.
i) Fer el seguiment de la negociació laboral en què participi el Departament i l'aplicació dels convenis subscrits, sens perjudici de les funcions que en aquesta matèria corresponguin a la Direcció General de Funció Pública.
j) Exercir la interlocució amb els agents socials i les organitzacions sindicals.
7.1 El Servei de Règim Interior i Prevenció de Riscos té les funcions següents:
a) Coordinar les accions adreçades a la informació i a l'atenció a la ciutadania, de manera presencial o telefònica.
c) Dissenyar, dirigir i mantenir el sistema de gestió documental i l'arxiu central administratiu.
d) Coordinar les obres d'adequació i el manteniment que cal realitzar en els espais ocupats pel Departament, i elaborar propostes per aprofitar millor els espais.
e) Gestionar els serveis del Departament com la neteja, el manteniment, la seguretat, l'ús de zones comunes, el mobiliari o els ornaments.
f) Organitzar i dirigir els serveis comuns com el suport subaltern, les sales de reunions, els audiovisuals o el correu i la missatgeria.
g) Supervisar i coordinar la gestió del parc mòbil.
h) Supervisar i coordinar l'adquisició, el control i la distribució del material no inventariable.
i) Proposar i dur a terme accions en matèria de sostenibilitat ambiental i estalvi energètic.
j) Dirigir i coordinar les actuacions que s'hagin de dur a terme al Departament en matèria de prevenció de riscos laborals, i elaborar estudis i propostes relatives a aquesta matèria.
k) Informar, consultar i garantir la participació del personal a través de la Comissió Paritària de Prevenció de Riscos i dels comitès de seguretat i salut.
l) Coordinar les actuacions que es realitzin amb altres institucions i empreses que es relacionin amb el Departament en matèria de seguretat i salut.
m) Fer la supervisió de les activitats de vigilància i control de la salut dels treballadors.
n) Promoure activitats de formació, informació, investigació, estudi i divulgació en matèria de prevenció de riscos laborals.
7.2 Del Servei de Règim Interior i Prevenció de Riscos en depèn la Secció de Serveis Generals.
7.3 La Secció de Serveis Generals té les funcions següents:
a) Gestionar els vehicles del Departament i tots els serveis relacionats amb el parc mòbil del Departament.
b) Coordinar i tramitar les peticions de serveis de vehicles de representació a l'òrgan responsable dels vehicles de l'Administració de la Generalitat de Catalunya.
c) Prestar suport amb els mitjans audiovisuals en tots els actes que ho requereixin.
e) Gestionar el servei de correus, franqueig, paqueteria i missatgeria.
g) Coordinar els trasllats de personal.
i) Controlar l'ús de les sales de reunions i els espais comuns i adequar-los, així com subministrar els materials i serveis necessaris per al desenvolupament correcte de les activitats que s'hi duguin a terme.
j) Coordinar i supervisar els serveis de neteja.
8.1 La Subdirecció General de Gestió Econòmica, Contractació i Patrimoni té les funcions següents:
b) Impulsar i desenvolupar els instruments de programació del Departament en matèria econòmica i pressupostària, sens perjudici de les funcions del Gabinet Tècnic.
c) Coordinar l'elaboració de les propostes d'avantprojecte de pressupost del Departament, així com la gestió i administració d'aquest pressupost.
d) Supervisar i controlar la gestió econòmica, pressupostària i comptable.
h) Coordinar i fer el seguiment de la gestió econòmica dels organismes i entitats públiques adscrits al Departament.
i) Coordinar la tramitació dels expedients de contractació administrativa.
j) Supervisar els expedients patrimonials i l'inventari del Departament, i controlar el seguiment de les subvencions i ajuts que atorga el Departament.
k) Donar suport en la determinació del finançament de les inversions pròpies i alienes del Departament, així com coordinar i supervisar les actuacions d'altres ens en relació amb la gestió de les infraestructures pròpies.
8.2 De la Subdirecció General de Gestió Econòmica, Contractació i Patrimoni en depenen:
a) Elaborar l'avantprojecte de pressupost del Departament.
b) Fer el seguiment, control i anàlisi de l'execució pressupostària i la preparació de les modificacions pressupostàries.
c) Impulsar i fer el seguiment de la programació, la planificació i el compliment dels objectius del Departament en matèria pressupostària i comptable.
d) Elaborar i tramitar els documents comptables i el control de l'execució comptable.
e) Gestionar i tramitar els ingressos del Departament.
f) Controlar el funcionament de la caixa d'habilitació.
g) Tramitar, supervisar i fer el seguiment de les subvencions que el Departament atorgui en coordinació amb les unitats directives del Departament.
h) Donar suport als diferents òrgans del Departament pel que fa a la gestió econòmica.
i) Elaborar estudis i informes econòmics en relació amb les seves competències.
a) Tramitar els expedients de contractació administrativa del Departament.
b) Assessorar, en matèria de contractació administrativa, totes les unitats del Departament i les entitats vinculades i donar-hi suport.
c) Participar en òrgans consultius i grups de treball interdepartamental en matèria de contractació administrativa.
e) Gestionar l'inventari dels béns mobles i immobles adscrits al Departament.
f) Gestionar els expedients relatius a l'adquisició i l'arrendament dels edificis i dependències per a la instal·lació de serveis del Departament.
g) Tramitar i gestionar els expedients d'assegurances.
11.1 L'Àrea de Tecnologies de la Informació i les Comunicacions (Àrea TIC) té les funcions següents:
d) Garantir la prestació dels serveis TIC que el Departament requereix, tant dels serveis bàsics com el manteniment evolutiu i correctiu dels sistemes d'informació, i vetllar per la seva adequada implantació en el Departament.
e) Identificar estratègies d'evolució i innovació, proposar mesures per a la innovació i transformació de processos mitjançant les TIC, i col·laborar en els projectes d'implantació de l'administració digital i la interoperabilitat dels sistemes d'informació, en coordinació amb la unitat del Departament en què recau la funció organitzativa i seguint els criteris de la Secretaria d'Administració i Funció Pública.
f) Coordinar i supervisar la definició dels requeriments funcionals dels sistemes d'informació del Departament en col·laboració amb la unitat del Departament responsable de la funció organitzativa per assegurar la coherència transversal i l'evolució del conjunt dels projectes informàtics departamentals.
i) Vetllar perquè els procediments que s'ofereixin a la ciutadania pel canal electrònic es desenvolupin preferentment mitjançant les solucions corporatives, d'acord amb el que estableix l'article 10.1 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat.
11.2 L'Àrea de Tecnologies de la Informació i les Comunicacions està dirigida pel director/a de l'Àrea TIC, del Centre de Telecomunicacions i Tecnologies de la Informació (CTTI), i depèn funcionalment de la Direcció de Serveis del Departament, quant a les tecnologies de la informació i les comunicacions del Departament, i del Centre de Telecomunicacions i Tecnologies de la Informació, quant a les tecnologies de la informació i comunicacions corporatives de l'Administració de la Generalitat de Catalunya i el seu sector públic, en els termes establerts pel Govern.
11.3 El Centre de Telecomunicacions i Tecnologies de la Informació ha de garantir que l'Àrea de Tecnologies de la Informació i les Comunicacions del Departament tingui cobertes les necessitats de recursos tècnics i humans necessaris per a la gestió tecnològica dels serveis departamentals, així com també les necessitats de gestió dels projectes relacionats amb les aplicacions informàtiques i les infraestructures tecnològiques departamentals, en base a la dotació de recursos requerits i aprovats pel Departament.
11.4 A l'organisme competent en matèria de ciberseguretat li correspon impulsar el desplegament del Programa de ciberseguretat del Departament d'acord amb la funció j) de l'article 11.1 en coordinació amb l'Àrea TIC, i informar periòdicament el director/a de Serveis de l'estat de situació en matèria de ciberseguretat.
12.1 L'Assessoria Jurídica, amb rang orgànic de subdirecció general, es configura d'acord amb el que estableix l'article 14 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya, i li corresponen les funcions que preveu la normativa sobre els serveis jurídics de l'Administració de la Generalitat.
12.2 L'Assessoria Jurídica coordina els òrgans i/o les àrees de les diferents unitats directives del Departament que realitzin funcions de suport i assistència jurídica.
13.1 El Gabinet Tècnic, assimilat orgànicament a subdirecció general, té les funcions següents:
g) Supervisar les actuacions de difusió i informació interna i externa del Departament pels diferents mitjans, telemàtics o presencials, disponibles.
h) Dirigir i supervisar la política editorial del Departament i coordinar l'elaboració i execució del Pla de publicacions.
i) Planificar, elaborar i executar els programes de normalització lingüística i promoure els plans d'acció que se'n deriven.
j) Prestar assistència tècnica i assessorament en matèria de protecció de dades.
k) Elaborar i avaluar els plans d'actuació departamentals en matèria d'organització i dimensionament de recursos, i fer-ne el seguiment.
l) Analitzar, estudiar i elaborar les propostes de creació, modificació i optimització de les estructures orgàniques i funcionals del Departament, així com assegurar la seva implementació i avaluació.
m) Impulsar propostes de racionalització, simplificació i implementació de procediments, circuïts administratius i tècniques de gestió, així com la seva adequació al model corporatiu d'administració electrònica, en coordinació amb les unitats transversals competents.
n) Impulsar i coordinar les mesures destinades a la millora de l'accés i de les relacions dels ciutadans amb el Departament, de les actuacions en matèria d'interoperabilitat i de les relacions interadministratives d'acord amb el Pla de sistemes d'informació i en coordinació amb l'Àrea TIC.
o) Impulsar, coordinar i supervisar els projectes d'administració electrònica, així com les mesures organitzatives derivades de la implantació de les tecnologies de la informació, i coordinar l'Àrea TIC pel que fa a la seva actuació en l'àmbit organitzatiu. p) Actuar com a òrgan responsable de l'aplicació de la transversalitat de la perspectiva de gènere en la planificació, la gestió i l'avaluació de les polítiques departamentals, mitjançant l'exercici de les funcions establertes a l'article 8.2 de la Llei 17/2015, del 21 de juliol, d'igualtat efectiva de dones i homes.
q) Assumir la condició d'unitat d'informació departamental i desenvolupar tasques relacionades amb la coordinació, la comunicació, el suport i l'assessorament a les unitats del Departament i a la ciutadania en l'àmbit de la publicitat activa i l'accés a la informació pública.
13.2 Del Gabinet Tècnic en depenen:
El Servei d'Estudis té les funcions següents:
a) Elaborar els informes, dictàmens i estudis relacionats amb les competències del Departament.
b) Elaborar o coordinar els plans d'actuació departamentals i fer-ne el seguiment.
c) Elaborar les memòries dels programes pressupostaris del Departament i fer l'avaluació dels resultats d'execució.
d) Elaborar i proposar les directrius i els criteris tècnics referents a les estadístiques del Departament.
e) Fer l'estudi i l'elaboració dels sistemes d'indicadors de gestió i estratègics que permetin la presa de decisions.
f) Elaborar estudis, informes i propostes en matèria de protecció de dades.
g) Elaborar i executar els plans i actuacions departamentals per a l'assistència tècnica i l'assessorament en matèria de protecció de dades.
h) Assessorar, amb caràcter general, els diferents òrgans del Departament en les matèries de la seva competència.
i) Col·laborar en el disseny i l'execució de programes interdepartamentals del seu àmbit d'actuació.
j) Dirigir, en l'àmbit tècnic, l'activitat editorial del Departament.
k) Editar les publicacions del Departament en els diferents suports i coordinar-ne la distribució.
l) Gestionar les subscripcions i l'adquisició de publicacions per a les unitats del Departament.
m) Dissenyar eines de normalització lingüística i fer-ne el seguiment i la valoració corresponents.
n) Fer estudis i propostes en matèria de foment de la innovació i la recerca en el funcionament del Departament i de les entitats adscrites.
L'Àrea d'Organització i Administració Electrònica, configurada com a àrea funcional, té les funcions següents:
b) Elaborar els estudis i l'anàlisi de les normes que vinculen un procés administratiu i impulsar, coordinar i elaborar propostes de racionalització, simplificació i implementació de procediments, circuits administratius i tècniques de gestió, així com adequar-les al model corporatiu d'administració electrònica.
c) Impulsar, estudiar i elaborar propostes d'implementació i de millora de la qualitat dels serveis del Departament.
d) Impulsar i desenvolupar les eines de gestió del coneixement.
e) Coordinar i supervisar la definició dels requeriments funcionals i els continguts dels sistemes d'informació del Departament en col·laboració amb les diferents unitats directives i supervisar i fer el seguiment del Pla director de sistemes d'informació del Departament en coordinació amb l'Àrea TIC.
f) Exercir la direcció tècnica de la implementació de l'administració electrònica al Departament i a les entitats adscrites, analitzar els requeriments tecnològics dels projectes d'administració electrònica d'acord amb el Pla director de sistemes d'informació, proposar les actuacions necessàries per a la producció i evolució dels serveis electrònics, i fer el seguiment de la seva execució en coordinació amb l'Àrea TIC.
g) Supervisar i coordinar la gestió del web del Departament, de la intranet i dels continguts de les bases de dades d'informació corporativa, en coordinació amb les unitats directives del Departament.
h) Participar en el disseny de les campanyes informatives i de difusió de l'activitat del Departament mitjançant les pàgines web o altres formats similars.
i) Recopilar la informació d'interès per al Departament i vetllar per l'actualització de les dades de què disposen els punts d'informació del Departament.
j) Impulsar i facilitar la implementació de les polítiques corporatives de foment de la innovació en el funcionament del Departament i de les entitats adscrites, en coordinació amb l'òrgan corresponent del Departament competent en la matèria.
k) Donar suport en matèria d'estructures orgàniques i funcionals.
16.1 Els serveis territorials a Barcelona, Girona, Lleida, Tarragona, les Terres de l'Ebre, Catalunya Central i l'Alt Pirineu i Aran tenen les funcions següents:
a) Representar el Departament i els òrgans i organismes adscrits en el seu àmbit territorial.
c) Impulsar i coordinar el funcionament dels òrgans que en depenen i exercir el comandament del personal al seu càrrec, sens perjudici de les funcions que en cada àmbit tinguin les unitats directives del Departament.
d) Executar les funcions que són competència del Departament en el seu àmbit territorial.
e) Coordinar les actuacions en el territori de les unitats directives del Departament i dels organismes públics adscrits.
16.2 Els serveis territorials, amb rang orgànic de subdirecció general, depenen orgànicament de la Secretaria General i funcionalment d'aquesta i de la resta d'unitats directives del Departament en l'àmbit competencial corresponent.
16.3 Els àmbits territorials dels serveis territorials coincideixen amb els àmbits territorials de les corresponents delegacions territorials del Govern.
16.4 Dels serveis territorials a Barcelona, Girona, Lleida, Tarragona i les Terres de l'Ebre en depenen:
a) El Servei Territorial d'Administració Local.
b) El Servei Territorial de Cooperació Local.
16.5 El Servei Territorial d'Administració Local i el Servei Territorial de Cooperació Local dels Serveis Territorials de Barcelona, al marge de dependre d'aquests, també depenen funcionalment de la Subdirecció General d'Assistència Jurídica i Règim Local i de la Subdirecció General de Cooperació Local, en l'àmbit de les seves competències respectives.
El Servei Territorial d'Administració Local té les funcions següents:
a) Assessorar, en coordinació amb la Subdirecció General d'Assistència Jurídica i Règim Local i amb la Subdirecció General de Cooperació Local, les corporacions locals del seu àmbit territorial en matèria jurídica, de personal, econòmica, financera i comptable.
b) Fer l'estudi de les ordenances, els actes i els acords, i els pressupostos de les corporacions locals del seu àmbit territorial i realitzar les actuacions necessàries en cas que les disposicions i actes esmentats no s'ajustin a dret, en coordinació amb la Subdirecció General d'Assistència Jurídica i Règim Local i amb la Subdirecció General de Cooperació Local.
El Servei Territorial de Cooperació Local té les funcions següents:
a) Tramitar i gestionar dins el seu àmbit territorial, i en coordinació amb la Subdirecció General de Cooperació Local, els fons estructurals europeus destinats als ens locals i el Pla únic d'obres i serveis de Catalunya, així com els ajuts extraordinaris i els expedients de danys catastròfics.
b) Donar suport a la resta de les unitats del Departament en l'àmbit propi de les seves competències.
c) Assistir i assessorar tècnicament en relació amb les obres de les corporacions locals.
L'Àrea de Processos Electorals i consultes populars, configurada com a àrea funcional, té les funcions següents:
a) Coordinar i executar les activitats administratives necessàries per dur a terme els processos electorals i les consultes populars.
b) Prestar el suport organitzatiu als processos electorals i consultes populars.
c) Elaborar l'avantprojecte dels pressupostos electorals i de consultes populars que corresponguin a la Generalitat, la seva execució i gestió, i la liquidació corresponent.
d) Coordinar, organitzar, programar i supervisar totes les despeses electorals i consultes populars.
e) Elaborar estudis, informes i estadístiques en matèria electoral i consultes populars.
f) Portar a terme la coordinació tècnica interdepartamental en qualsevol procés electoral i consulta popular que correspongui realitzar, coordinar o organitzar a la Generalitat de Catalunya.
g) Donar suport a la Secretaria General en l'exercici de les seves funcions en el cas que no corresponguin a altres òrgans d'aquesta unitat directiva.
20.1 La Secretaria d'Administració i Funció Pública, amb rang de secretaria general en els termes que preveu l'article 11.2 de la Llei 13/1989, de 14 de desembre, té les funcions següents:
a) Les previstes pel Decret legislatiu 1/1997, de 31 d'octubre.
b) Dirigir les estratègies sobre la reforma de l'Administració de la Generalitat i del seu sector públic instrumental, i la implantació o desenvolupament de la direcció pública.
c) Supervisar, fer el seguiment i coordinar les mesures dirigides a racionalitzar i simplificar l'organització de l'Administració de la Generalitat i del seu sector públic instrumental, i les polítiques de millora i modernització de l'Administració.
d) Impulsar la implantació de mesures de simplificació, agilitat i millora del funcionament de l'Administració de la Generalitat i del seu sector públic instrumental, i impulsar la implantació de sistemes de control de la gestió utilitzant, entre altres tècniques, els quadres de comandament i el càlcul de costos, així com les auditories administratives.
e) Incorporar pràctiques de bon govern en la gestió del sector públic basades en la transparència, proximitat, eficiència, austeritat, agilitat administrativa, rendició de comptes i avaluació.
f) Impulsar les mesures dirigides a aconseguir una Administració i uns serveis públics de qualitat, a implantar i desenvolupar les cartes de servei i avaluar els serveis públics de l'Administració de la Generalitat i del seu sector públic instrumental.
g) Impulsar, fer el seguiment i coordinar la implantació de codis d'integritat i bones pràctiques en l'àmbit de l'Administració de la Generalitat i del seu sector públic instrumental, sens perjudici de les competències en matèria d'integritat en la contractació pública i en altres àmbits que puguin correspondre a la Secretaria de Transparència i Govern Obert i a la Direcció General de Contractació Pública.
h) Supervisar i coordinar el desenvolupament de l'administració electrònica, en especial pel que fa a la tramitació per mitjans electrònics i a les relacions entre administracions públiques i empreses i ciutadans, i fer-ne el seguiment.
i) Supervisar les actuacions sobre el dimensionament d'efectius dels diferents departaments de l'Administració de la Generalitat i les seves entitats instrumentals.
j) Coordinar l'estratègia per al desenvolupament de mesures i actuacions d'innovació i talent que permetin l'aprofitament, la potenciació i el reconeixement de les capacitats del personal de l'Administració i del seu sector públic instrumental.
k) Definir criteris i establir polítiques per a la planificació corporativa dels recursos humans de l'Administració de la Generalitat.
l) Assessorar i assistir les administracions públiques catalanes en matèries pròpies de l'àmbit competencial de la Secretaria.
m) Participar en les iniciatives del Govern que tenen l'objectiu d'impulsar i coordinar polítiques transversals de la Generalitat.
n) Establir les estratègies i els criteris per al desenvolupament i l'aplicació de les polítiques d'igualtat en matèria de funció pública, d'acord amb les directrius establertes a la Llei 17/2015, del 21 de juliol, d'igualtat efectiva de dones i homes.
20.2 De la Secretaria d'Administració i Funció Publica en depenen:
a) La Direcció General de Funció Pública.
b) La Direcció General de Modernització i Innovació de l'Administració.
21.1 La Direcció General de Funció Pública té les funcions següents:
a) Participar en la definició del marc general d'ocupació pública a Catalunya mitjançant l'impuls de polítiques, criteris i directrius en matèria de recursos humans de l'Administració de la Generalitat i del seu sector públic instrumental.
b) Donar suport al disseny i l'execució de les reformes de la funció pública.
c) Fer-se càrrec de les relacions amb les organitzacions sindicals i els representants del personal funcionari, estatutari i laboral en matèria de negociació col·lectiva, i coordinar l'actuació sindical dels diferents departaments.
d) Planificar i supervisar les actuacions relacionades amb la provisió de llocs de treball, competència de la Direcció General de Funció Pública, i impulsar els processos de provisió definitiva departamentals.
e) Planificar i supervisar els processos de selecció del personal al servei de la Generalitat, sens perjudici de les funcions que puguin correspondre a altres òrgans o organismes.
f) Planificar i aprovar la convocatòria, en el seu àmbit de competència, dels processos selectius i de provisió, les bases generals i específiques respectives; nomenar els tribunals qualificadors o òrgans tècnics de selecció, així com nomenar o destinar els funcionaris de la Generalitat de Catalunya.
g) Supervisar i coordinar les actuacions en matèria de gestió de llocs de treball, carrera professional, retribucions, gestió del rendiment, situacions administratives, incidències i incompatibilitats del personal de l'Administració de la Generalitat.
h) Garantir la fiabilitat dels sistemes d'informació corporatius de recursos humans i del portal de l'empleat, així com coordinar la millora contínua dels processos informàtics en les aplicacions de recursos humans de caràcter transversal.
i) Supervisar i coordinar el suport i l'assessorament jurídic en matèria de funció pública.
j) Planificar, supervisar i coordinar l'actuació de la inspecció general de serveis de personal i l'assistència a les unitats de recursos humans dels departaments.
k) Impulsar i coordinar la confecció de l'oferta d'ocupació pública per tal que sigui elevada al Govern perquè l'aprovi.
l) Dirigir, impulsar, coordinar i ordenar els serveis de prevenció de riscos, salut i seguretat laborals, avaluar-ne l'actuació i proposar les mesures corresponents.
m) Fomentar la igualtat d'oportunitats entre el personal de l'Administració de la Generalitat, amb la finalitat d'oferir condicions d'igualtat efectiva entre dones i homes en l'accés a l'ocupació pública i en el desenvolupament de la carrera professional.
n) Impulsar, en l'àmbit de la funció pública, les polítiques d'acció i integració social, i elaborar els programes corresponents.
o) Impulsar i coordinar les mesures i els projectes de dimensionament de les plantilles dels diferents departaments de l'Administració de la Generalitat i les seves entitats instrumentals.
p) Qualsevol altra funció de naturalesa anàloga que li sigui encomanada.
2 De la Direcció General de Funció Pública en depenen:
a) La Subdirecció General de Relacions Sindicals i Polítiques Socials.
b) La Subdirecció General de Gestió de Personal.
c) La Subdirecció General d'Ordenació Jurídica i d'Inspecció General de Serveis de Personal.
22.1 La Subdirecció General de Relacions Sindicals i Polítiques Socials té les funcions següents:
a) Participar en la negociació col·lectiva en representació de l'Administració de la Generalitat per determinar les condicions de treball del personal i exercir com a òrgan de comunicació amb els representants legals del personal i amb les organitzacions sindicals, sens perjudici de les competències que corresponen a cada departament.
b) Assessorar i informar en matèria sindical i de personal laboral els diferents departaments i entitats.
c) Vetllar pel compliment dels acords i els convenis establerts amb els representants sindicals i participar en les comissions de seguiment que s'estableixin.
d) Preparar i coordinar els processos electorals a òrgans de representació del personal, i fer-ne el seguiment.
e) Impulsar la negociació i coordinar la gestió del Fons d'acció social del personal laboral i funcionari, així com l'assessorament en aquesta matèria.
f) Promocionar les prestacions socials complementàries en l'àmbit del sector públic com a font d'estalvi a llarg termini, assegurant el seu seguiment i control a les persones partícips, garantint el suport necessari a l'Oficina d'Atenció a les Persones Partícips i Beneficiàries del Pla de pensions d'ocupació de promoció conjunta de l'àmbit del sector públic, per al seu correcte funcionament.
g) Coordinar les mesures de prevenció, protecció i adaptació que potenciïn la seguretat i la salut dels empleats públics, així com coordinar les actuacions que hagin de fer els diferents departaments per tal de garantir el funcionament correcte dels serveis de prevenció de tota l'Administració de la Generalitat.
h) Impulsar i proposar les activitats de formació, informació i comunicació del personal de l'Administració de la Generalitat en matèria de prevenció de riscos, salut laboral i polítiques socials.
i) Coordinar la gestió de les polítiques d'igualtat i integració sociolaboral i la realització dels programes de reinserció sociolaboral.
j) Gestionar i controlar els crèdits horaris, el manteniment i el condicionament de locals sindicals i la composició dels òrgans de negociació, com també el Registre d'òrgans de representació del personal al servei de l'Administració de la Generalitat de Catalunya, del seu sector públic i de les universitats públiques catalanes i entitats dependents.
k) Assessorar i informar els procediments d'acomiadament col·lectiu i de suspensió de contractes i reducció de jornada de l'Administració de la Generalitat i del seu sector públic.
l) Gestionar les dades corresponents al portal de la transparència en matèria sindical.
22.2 La Subdirecció General de Relacions Sindicals i Polítiques Socials executa les seves funcions mitjançant les àrees funcionals següents:
b) L'Àrea de Personal Funcionari.
c) L'Àrea de Prevenció, Salut Laboral i Polítiques Socials.
L'Àrea de Personal Laboral té les funcions següents:
a) Assessorar i coordinar els diferents departaments i organismes de la Generalitat sobre el personal laboral de l'Administració de la Generalitat.
b) Assessorar en la determinació de les condicions de treball del personal laboral de les empreses públiques, entitats i institucions de la Generalitat de Catalunya.
c) Participar, en representació de l'Administració de la Generalitat, en els processos negociadors relatius al personal laboral de l'Administració de la Generalitat, i assessorar en la negociació dels convenis col·lectius de les entitats del sector públic.
d) Elaborar els informes exigits per la normativa vigent sobre determinació o modificació de les condicions de treball amb impacte econòmic del personal laboral de l'Administració de la Generalitat i el seu sector públic instrumental.
e) Elaborar els informes exigits per la normativa vigent sobre els convenis col·lectius del personal laboral de la Generalitat de Catalunya.
f) Coordinar la Comissió Paritària per a la Interpretació, Vigilància i Estudi del Conveni únic del personal laboral de l'Administració de la Generalitat.
g) Elaborar i facilitar la informació que, d'acord amb la normativa vigent, s'hagi de trametre als representants del personal laboral.
h) Participar en la negociació del Fons d'acció social del personal laboral i funcionari, realitzar-ne la gestió i assessorar els departaments i organismes sobre aquesta matèria.
i) Assessorar i coordinar les actuacions entre departaments, i fer d'intermediari, per a l'efectiva ubicació del personal laboral fix afectat per reconversions, reestructuracions i/o tancament de centres.
L'Àrea de Personal Funcionari té les funcions següents:
a) Coordinar l'actuació sindical dels diferents departaments sobre les condicions de treball del personal funcionari.
b) Participar en la determinació de les condicions de treball del personal funcionari en les meses de negociació en representació de l'Administració de la Generalitat de Catalunya, així com en les comissions o grups de treball que es constitueixin.
c) Assessorar en matèria de relacions sindicals els departaments de l'Administració de la Generalitat.
d) Coordinar i gestionar els recursos necessaris per tal que les organitzacions sindicals i els òrgans de representació unitària de personal puguin efectuar l'acció sindical i l'acció representativa.
e) Coordinar els processos electorals a òrgans de representació.
f) Elaborar i facilitar la informació que, d'acord amb la normativa vigent, s'hagi de trametre als representants del personal funcionari.
g) Gestionar els crèdits horaris sindicals i els alliberaments sindicals i garantir el compliment de la resta de drets sindicals reconeguts per la legislació vigent.
h) Gestionar el Registre d'òrgans de representació del personal al servei de l'Administració de la Generalitat de Catalunya, del seu sector públic i de les universitats públiques catalanes i entitats dependents.
L'Àrea de Prevenció, Salut Laboral i Polítiques Socials té les funcions següents:
a) Coordinar l'actuació i els programes dels diferents departaments de l'Administració de la Generalitat en matèria de prevenció, seguretat, salut laboral i polítiques socials.
b) Promoure actuacions, elaboració de programes, de plans d'actuació i de normatives necessàries en matèria de prevenció, seguretat, salut laboral i polítiques socials.
c) Impulsar la millora del funcionament i de la coordinació entre els diferents òrgans de representació i de tots els agents implicats que facilitin una millor protecció de la salut laboral.
d) Assessorar i informar els diferents departaments i organismes en matèria de programes de prevenció i seguretat i fer el seguiment estadístic de l'accidentalitat laboral.
e) Coordinar els programes i les actuacions que duguin a terme els departaments de l'Administració de la Generalitat i dels seus organismes en matèria de bones pràctiques ambientals, reciclatge, estalvi de recursos i polítiques d'igualtat.
f) Elaborar i gestionar programes sobre polítiques d'igualtat i integració i reinserció sociolaboral.
g) Participar en la investigació de les sol·licituds d'intervenció per assetjament psicològic laboral i altres discriminacions a la feina i per assetjament sexual, per raó de sexe, de l'orientació sexual i/o de la identitat sexual.
26.1 La Subdirecció General de Gestió de Personal té les funcions següents:
a) Participar en el disseny de les línies d'actuació establertes per la Secretaria d'Administració i Funció Pública i la Direcció General de Funció Pública en matèria de gestió de llocs de treball, de plantilles de personal, de provisió de llocs, de mobilitat i de selecció de personal, així com en l'impuls i la direcció dels processos de millora i modernització dels diferents àmbits d'actuació que incideixen en la gestió de personal.
b) Supervisar i coordinar la valoració i classificació de llocs de treball i l'elaboració i modificació de les relacions de llocs de treball, sens perjudici de les competències assignades a altres òrgans.
c) Establir les directrius i criteris a aplicar en l'execució de les actualitzacions del Sistema d'informació de personal en els àmbits de la gestió de llocs de treball, Registre general de personal, provisió de llocs i selecció de personal, com també del portal del l'empleat.
d) Supervisar i coordinar el desenvolupament i manteniment del sistema de gestió unificada del registre de personal i del portal de l'empleat públic.
e) Supervisar la gestió en la declaració de situacions administratives, la tramitació de reingressos i altres incidències del personal.
f) Supervisar i coordinar les actuacions en matèria de provisió de llocs de treball, competència de la Direcció General de Funció Pública, i també la promoció i direcció de l'Òrgan Tècnic de Provisió de Llocs de Treball.
Fer el seguiment dels processos de provisió definitiva i provisional dels departaments.
g) Coordinar el desenvolupament dels processos selectius de personal funcionari competència de la Direcció General de Funció Pública, impulsar la preparació i elaboració de les propostes d'oferta d'ocupació pública, així com col·laborar amb els departaments en matèria de selecció de personal.
h) Coordinar les actuacions de comunicació interna i externa relatives a la gestió de personal, en base als principis d'informació pública, transparència i dret d'accés.
i) Donar suport als departaments i assessorar-los en matèria de gestió de llocs de treball, registre, provisió i selecció de personal.
26.2 De la Subdirecció General de Gestió de Personal en depenen els òrgans i l'àrea funcional següents:
a) El Servei de Gestió de Llocs de Treball.
c) El Servei de Provisió de Llocs.
d) L'Oficina de Selecció de Personal.
27.1 El Servei de Gestió de Llocs de Treball té les funcions següents:
a) Impulsar, coordinar i avaluar les polítiques relacionades amb la gestió dels llocs de treball.
b) Coordinar i impulsar la valoració i classificació dels llocs de treball, d'acord amb els sistemes aprovats a aquest efecte.
c) Impulsar i controlar la tramitació de les modificacions de les relacions de llocs de treball, sens perjudici de les competències d'altres òrgans.
d) Analitzar els sistemes de valoració i classificació de llocs de treball, i proposar les actualitzacions necessàries tenint present la seva repercussió en l'estructura organitzativa i en el sistema retributiu.
e) Assessorar els departaments sobre les consultes que es refereixin a l'elaboració de les descripcions o les relacions de llocs de treball.
f) Cooperar amb els departaments de l'Administració de la Generalitat i les seves entitats per facilitar la correcta gestió dels llocs de treball.
g) Reflectir a la relació de llocs de treball els canvis que es produeixin a l'estructura administrativa de l'Administració de la Generalitat de Catalunya.
27.2 Del Servei de Gestió de Llocs de Treball en depèn la Secció de Valoració de Llocs de treball.
27.3 La Secció de Valoració de Llocs de treball té les funcions següents:
a) Elaborar i tramitar les propostes de modificació de les relacions de llocs de treball que hagin de ser aprovades.
b) Participar en la valoració i classificació de llocs de treball, proposant les accions necessàries per millorar el sistema de valoració i classificació.
c) Emetre informes respecte de les propostes dels departaments sobre creació, modificació i supressió de llocs de treball.
d) Realitzar estudis i assessorar els departaments en matèria de gestió de llocs de treball.
28.1 El Servei de Registre de Personal té les funcions següents:
a) Coordinar i supervisar la informació del Registre general de personal, en la base de dades informatitzada corresponent.
b) Analitzar i tractar la informació del Registre general de personal, fent la difusió que correspongui.
c) Proposar millores informàtiques dels sistemes d'informació de personal, per tal d'incrementar la seva eficàcia i facilitar la gestió als departaments, d'acord amb la normativa.
d) Assessorar i supervisar els departaments sobre el manteniment de les dades del Registre informàtic de personal.
e) Emetre els certificats referits a les dades contingudes en el Registre general de personal.
f) Coordinar els diferents serveis del portal de l'empleat públic per al personal de la Generalitat de Catalunya.
g) Gestionar la tramitació de les resolucions de les situacions administratives, així com altres incidències de personal, que siguin competència de la Direcció General de Funció Pública, així com supervisar les tramitades per altres òrgans.
h) Assessorar i gestionar les peticions de reingrés al servei actiu del personal funcionari i laboral, així com supervisar les tramitades per altres òrgans.
28.2 Del Servei de Registre de Personal en depèn la Secció de Situacions Administratives.
28.3 La Secció de Situacions Administratives té les funcions següents:
a) Preparar i tramitar les propostes de resolució de situacions administratives de personal que no siguin competència d'altres òrgans.
b) Realitzar i tramitar les certificacions necessàries sobre la prestació de serveis.
c) Assessorar els departaments sobre les consultes relatives a situacions administratives i incidències de personal.
d) Informar sobre el règim de previsió social i d'integració de personal al servei de la Generalitat de Catalunya.
29.1 El Servei de Provisió de Llocs té les funcions següents:
a) Coordinar i preparar les convocatòries dels concursos de provisió de llocs de treball, competència de la Direcció General de Funció Pública, gestionar-les i proposar l'adjudicació dels llocs objecte de la convocatòria.
b) Assessorar i donar suport tècnic a la resta de convocatòries de provisió que realitzin els departaments.
c) Coordinar i formar els membres de l'Òrgan Tècnic de Provisió de Llocs de Treball, per tal de facilitar la seva participació en els òrgans d'avaluació.
d) Realitzar estudis i proposar millores dels processos en els sistemes de provisió de llocs, tant de personal laboral com funcionari.
e) Assessorar els departaments sobre els sistemes extraordinaris de provisió de llocs de treball que garanteixin la correcta prestació dels serveis públics.
f) Cooperar en la definició dels requisits i perfils professionals adequats per a la provisió dels llocs de treball, i impulsar l'elaboració de les descripcions de llocs de treball i dels manuals d'organització departamentals.
g) Comprovar, tramitar i fer el seguiment de les ofertes de provisió provisional de llocs de treball, de funcionaris i de laborals, de l'àmbit de l'Administració i del seu sector públic instrumental, que es publiquen al portal de l'empleat.
29.2 Del Servei de Provisió de Llocs en depèn la Secció de Processos de Provisió de Llocs.
29.3 La Secció de Processos de Provisió de Llocs té les funcions següents:
a) Tramitar els concursos generals de mèrits i capacitats competència de la Direcció General de Funció Pública.
b) Assessorar els departaments i facilitar els tràmits exigits per a la publicació de les convocatòries de provisió definitiva pels sistemes de concurs específic i de lliure designació.
c) Emetre informes sobre els requisits per ocupar els llocs de treball i la fixació dels perfils professionals adequats per proveir-los.
d) Donar el suport material i tècnic que puguin necessitar les comissions de valoració dels concursos generals.
L'Oficina de Selecció de Personal, configurada com a àrea funcional, té les funcions següents:
a) Elaborar els informes tècnics i impulsar els procediments establerts per la normativa vigent per tal que el Govern aprovi els acords d'oferta d'ocupació pública.
b) Coordinar, elaborar i proposar les bases de les convocatòries i els temaris per a la selecció de personal.
c) Determinar els membres dels tribunals qualificadors o òrgans tècnics de selecció, així com els assessors que escaigui per a les convocatòries de selecció de personal que corresponguin.
d) Supervisar i coordinar la difusió de la informació sobre l'accés a la funció pública, convocatòries de selecció i el seu desenvolupament, així com les consultes que es puguin plantejar sobre aquestes qüestions.
e) Assessorar als tribunals o òrgans de selecció de personal en la seva actuació per garantir una actuació homogènia, respectant la seva discrecionalitat tècnica en el desenvolupament de les proves.
f) Planificar la logística i dur a terme les actuacions necessàries per al correcte desenvolupament de les proves selectives d'accés a la condició de funcionari que li corresponguin, sens perjudici de les funcions que, sobre aquest àmbit, puguin correspondre a altres òrgans o organismes.
g) Determinar els llocs de treball a adjudicar al personal de nou accés, de conformitat amb els criteris establerts, i preparar l'expedient de nomenament dels processos selectius competència de la Direcció General de Funció Pública.
h) Participar en la determinació dels paràmetres per a la selecció provisional de personal interí dels col·lectius de l'àmbit competencial de la Direcció General de Funció Pública.
i) Assessorar els departaments i les seves entitats en les diferents fases dels processos de selecció definitiva i provisional de personal i en l'oferta d'ocupació pública.
j) Participar en les propostes de millora i modernització dels sistemes i processos selectius.
31.1 La Subdirecció General d'Ordenació Jurídica i d'Inspecció General de Serveis de Personal té les funcions següents:
a) Informar dels assumptes que s'han de sotmetre a la deliberació de la Comissió Tècnica de la Funció Pública i dels assumptes de personal que s'hagin d'elevar al Govern.
b) Informar preceptivament de qualsevol proposta de disposició, legal o reglamentària, que contingui aspectes relatius a personal, com també dels assumptes que s'han de sotmetre a la deliberació de la Comissió Tècnica de la Funció Pública i dels assumptes de personal que s'hagin d'elevar al Govern.
c) Proposar, elaborar i tramitar els avantprojectes de llei, les disposicions de caràcter general i els acords del Govern en matèria de personal que corresponen al departament competent en matèria de funció pública.
d) Elaborar les circulars i les instruccions sobre personal que li siguin encomanades per a l'aplicació i el desenvolupament de la normativa, proposar els criteris de coordinació adequats per a la seva aplicació, i supervisar-ne l'aplicació.
e) Assessorar, prestar suport tècnic i emetre informes sobre les consultes que li siguin formulades i sobre el règim jurídic de la funció pública.
f) Exercir les funcions que preveu la legislació vigent sobre el règim d'incompatibilitats d'alts càrrecs i del personal al servei de la Generalitat de Catalunya.
g) Exercir, com a cap de la Inspecció General de Serveis de Personal, la vigilància del compliment de les nomes de funció pública i la supervisió i coordinació de les funcions inspectores.
h) Elaborar estudis i informes sobre recursos o reclamacions formulats contra els actes emesos en matèria de personal i elaborar, si s'escau, les propostes de resolució que corresponen als òrgans actius de la Secretaria d'Administració i Funció Pública.
i) Supervisar la tramitació d'expedients dels recursos contenciosos interposats en matèria de funció pública.
31.2 Les funcions esmentades en l'apartat anterior s'entenen sens perjudici de les competències i funcions assignades específicament per la normativa dels serveis jurídics a l'Assessoria Jurídica del Departament.
31.3 De la Subdirecció General d'Ordenació Jurídica i d'Inspecció General de Serveis de Personal en depèn l'Àrea d'Inspecció General de Serveis de Personal.
L'Àrea d'Inspecció General de Serveis de Personal, configurada com àrea funcional, té les funcions següents:
a) Exercir, sota la direcció de la persona titular de la Subdirecció General d'Ordenació Jurídica i d'Inspecció General de Serveis de Personal, la funció inspectora sobre la vigilància del compliment de les normes de funció pública, amb independència de les facultats inspectores que siguin competència d'altres òrgans, tant pel que fa a l'Administració departamental com pel que fa al sector públic.
b) Proposar actuacions per a la millora del funcionament de les unitats en relació amb el compliment de la normativa sobre funció pública.
Avaluar i fer el seguiment d'aquestes actuacions, en col·laboració amb els departaments afectats, si s'escau.
c) Assessorar els diferents departaments i entitats de l'Administració de la Generalitat sobre el règim jurídic del personal directiu del sector públic i emetre els informes exigits per la normativa vigent sobre les relacions contractuals del personal directiu de les entitats del sector públic de la Generalitat, especialment pel que fa al seu règim retributiu, i la seva adequació a la normativa vigent, sens perjudici de les funcions que sobre aquesta matèria puguin tenir atribuïdes altres òrgans.
d) Promoure les actuacions per a la millora de la transparència quant a les polítiques de recursos humans de l'Administració pública i el sector públic adscrit, i col·laborar en aquestes actuacions.
f) Investigar i informar les sol·licituds d'actuació derivades del protocol d'assetjament sexual.
g) Instruir els procediments sancionadors derivats de la legislació en matèria de transparència, accés a la informació pública i bon govern en el cas que el/la responsable de la infracció sigui un alt càrrec al servei de l'Administració de la Generalitat.
33.1 La Direcció General de Modernització i Innovació de l'Administració té les funcions següents:
a) Desenvolupar les polítiques de millora i modernització de l'Administració de la Generalitat i del seu sector públic instrumental.
b) Desenvolupar l'administració electrònica en les relacions entre administracions públiques, empreses i ciutadania, especialment pel que fa a la tramitació per mitjans electrònics, d'acord amb les competències del Departament.
c) Implementar mesures de simplificació, agilitat i millora del funcionament de l'Administració de la Generalitat i del seu sector públic instrumental.
d) Supervisar, fer el seguiment i coordinar la implantació i el desenvolupament de les auditories administratives, les cartes de serveis, els quadres de comandament i l'avaluació dels serveis públics a l'Administració de la Generalitat i el seu sector públic instrumental.
e) Fer el seguiment i coordinar la supervisió contínua de les entitats del sector públic instrumental de l'Administració de la Generalitat per tal d'avaluar la subsistència dels motius que van justificar la seva creació, en coordinació amb les unitats competents en matèria d'organització, de recursos humans, patrimonial i matèria economicofinancera, i en els termes que determini el Govern.
Aquesta funció s'exerceix sens perjudici de les competències que corresponguin al departament competent en matèria d'economia i finances en relació amb la supervisió i sostenibilitat economicofinancera.
f) Promoure i fer el seguiment dels projectes de millora i simplificació dels processos administratius de l'Administració de la Generalitat i del seu sector públic.
g) Adoptar mesures per facilitar la reforma de l'Administració de la Generalitat i del seu sector públic i per a la implantació o desenvolupament de la direcció pública.
h) Adoptar les mesures adients per facilitar la racionalització i simplificació de l'organització de l'Administració i del seu sector públic.
i) Facilitar la implantació o el desenvolupament de codis d'integritat i bones pràctiques en l'àmbit de l'Administració de la Generalitat i del seu sector públic instrumental.
j) Impulsar i, si és el cas, definir les línies d'actuació relatives al reconeixement de la innovació i talent mitjançant l'aprofitament i la potenciació de les capacitats del personal de l'Administració i del seu sector públic instrumental, així com de les possibilitats que ofereixen les solucions tecnològiques i les xarxes socials.
Exerceix aquesta funció en coordinació amb l'Escola d'Administració Pública de Catalunya.
k) Potenciar els processos de col·laboració publicoprivada, assegurant els estàndards mínims de qualitat, la participació ciutadana en el seu seguiment, i enfortint les capacitats internes de l'Administració per gestionar-los adequadament, en coordinació amb altres òrgans amb funcions en la matèria.
l) Supervisar i coordinar l'anàlisi i difusió de la informació sobre recursos humans de l'Administració de la Generalitat i del seu sector públic, sens perjudici de les funcions que, sobre aquest àmbit, puguin correspondre a altres òrgans.
33.2 De la Direcció General de Modernització i Innovació de l'Administració en depenen:
a) L'Oficina de Processos i Administració Electrònica.
b) L'Àrea d'Organització de l'Administració i del Sector Públic.
c) L'Àrea d'Innovació i d'Anàlisi de l'Ocupació Pública.
d) L'Oficina de Racionalització del Sector Públic.
34.1 L'Oficina de Processos i Administració electrònica, assimilada orgànicament a subdirecció general, té les funcions següents:
a) Planificar, impulsar i coordinar els projectes de millora i simplificació dels processos administratius de l'Administració de la Generalitat i del seu sector públic, sobre la base de models de gestió de qualitat i d'excel·lència en la gestió, implantar-los, quan s'escaigui, i fer-ne el seguiment.
b) Elaborar i proposar el marc per a la planificació i el desenvolupament de l'administració electrònica en l'àmbit de l'Administració de la Generalitat i de les seves entitats públiques, així com fer-ne el seguiment de l'execució.
c) Impulsar i proposar instruments i actuacions d'innovació i millora de la qualitat dels serveis i dels sistemes de gestió.
d) Dissenyar i proposar els indicadors necessaris per a una correcta avaluació de l'impacte de la implementació de millores en els processos administratius i del desenvolupament de l'administració electrònica, gestionar-ne la recollida i tractament de les dades, i elaborar els informes d'avaluació corresponents.
e) Impulsar les actuacions jurídiques, organitzatives i tecnològiques necessàries per fer efectiva la interoperabilitat dins de l'Administració de la Generalitat, entre administracions i entre aquestes administracions i altres institucions.
f) Donar suport als departaments en el desenvolupament de projectes de gestió de la qualitat, de sistemes de gestió i de millora de processos, com també en la prestació de serveis electrònics, tant pel que fa al disseny com a la implantació, gestió del canvi i avaluació.
g) Impulsar l'elaboració de propostes de desplegament normatiu necessàries per a la implementació de projectes de gestió de la qualitat, la millora dels processos administratius i el desenvolupament de l'administració electrònica.
h) Assegurar i garantir la correcta coordinació interdepartamental de les iniciatives i els projectes en l'àmbit de la interoperabilitat i l'administració electrònica, així com amb els organismes involucrats.
i) Proposar criteris corporatius per a l'elaboració d'informes de viabilitat, d'impacte i de cost-benefici previstos en la producció de serveis d'administració electrònica, i facilitar l'anàlisi prèvia i l'avaluació posterior de la seva implantació.
j) Informar sobre les disposicions que regulin qüestions relatives al desenvolupament de projectes de gestió de la qualitat, simplificació i millora dels processos administratius, com també de la tramitació electrònica i la interoperabilitat en l'àmbit de l'Administració de la Generalitat i del seu sector públic.
k) Desenvolupar, facilitar i, si s'escau, portar a terme les auditories administratives en els termes previstos a la Llei 13/1989, de 14 de desembre, en els òrgans departamentals de l'Administració de la Generalitat, tenint en compte criteris d'eficàcia, eficiència, racionalitat i simplificació, i proposar les millores adients.
34.2 De l'Oficina de Processos i Administració Electrònica en depèn l'Àrea de Suport al Desenvolupament de l'Administració Electrònica.
L'Àrea de Suport al Desenvolupament de l'Administració Electrònica, configurada com a àrea funcional, té les funcions següents:
a) Donar suport a l'Oficina de Processos i Administració Electrònica en l'exercici de les funcions que té atribuïdes en matèria d'interoperativitat i administració electrònica, i facilitar-ne l'execució.
b) Proposar i, si escau, fer el seguiment o dirigir projectes i actuacions per al desenvolupament de la interoperabilitat i de l'administració electrònica.
c) Recollir, analitzar i avaluar les necessitats dels departaments per fer efectiu el desenvolupament de l'administració electrònica.
d) Assessorar els departaments i donar-los suport en els temes relacionats amb l'impuls i el desenvolupament de l'administració electrònica.
e) Proposar eines corporatives que donin suport als departaments per al desenvolupament de la interoperabilitat i de l'administració electrònica.
f) Elaborar els plans i els continguts de formació, difusió i comunicació del seu àmbit d'actuació.
L'Àrea d'Organització de l'Administració i del Sector Públic, assimilada orgànicament a subdirecció general, té les funcions següents:
a) Definir i proposar models organitzatius eficients per a la prestació de serveis públics, sostenibles i adequats a les necessitats reals de la gestió.
b) Elaborar informes preceptius i vinculants relatius a les disposicions de creació, modificació o supressió d'entitats instrumentals de l'Administració de la Generalitat i a les que defineixen les estructures organitzatives dels departaments i dels organismes que en depenen.
c) Elaborar les disposicions que incideixin en matèria organitzativa o prestar-hi assessorament o col·laboració, quan així es requereixi.
d) Assessorar els departaments i els seus organismes en matèria de disseny organitzatiu.
e) Avaluar el disseny i la implementació de les estructures organitzatives tenint en compte criteris d'eficàcia, eficiència, racionalitat i simplificació, i proposar les millores adients.
f) Donar suport a la Direcció General de Modernització i Innovació de l'Administració pel que fa a la reforma de l'Administració en l'àmbit de l'organització de l'Administració i del seu sector públic instrumental.
g) Assegurar el manteniment i l'actualització de les dades relatives a l'estructura de l'Administració de la Generalitat i col·laborar amb els òrgans competents en el manteniment i l'actualització de les dades relatives a les entitats del sector públic.
37.1 L'Àrea d'Innovació i d'Anàlisi de l'Ocupació Pública, assimilada orgànicament a subdirecció general, té les funcions següents:
a) Proposar, fer el seguiment i, si és el cas, dissenyar o portar a terme les mesures i actuacions relatives a la innovació i al desenvolupament del talent intern en l'actuació i el funcionament de l'Administració de la Generalitat i del seu sector públic instrumental, en coordinació amb l'Escola d'Administració Pública de Catalunya.
b) Analitzar i difondre la informació sobre els recursos humans de les administracions públiques catalanes i del seu sector públic instrumental, així com dur a terme estudis i informes que permetin millorar la presa de decisions en aquesta matèria.
c) Dissenyar i mantenir els sistemes d'informació de l'ocupació pública de Catalunya que resultin adients per a l'exercici de les seves funcions.
d) Dur a terme explotacions i anàlisi de dades dels sistemes corporatius d'informació de personal de les administracions públiques catalanes.
e) Elaborar estudis tècnics i informes relatius als models de desenvolupament de l'ocupació pública.
f) Definir escenaris per facilitar la planificació corporativa dels recursos humans de l'Administració de la Generalitat.
g) Coordinar i fer el seguiment de les actuacions de la Secretaria d'Administració i Funció Pública derivades de la relació amb l'activitat parlamentària i amb d'altres institucions, d'acord amb els criteris establerts per les unitats departamentals competents.
h) Planificar i coordinar les actuacions de comunicació interna i externa de l'activitat de la Secretaria d'Administració i Funció Pública, i les adreçades a la relació amb la ciutadania en base als principis de transparència i del dret d'accés a la informació pública.
37.2 L'Àrea d'Innovació i d'Anàlisi de l'Ocupació Pública dóna suport a la Direcció General de Funció Pública en l'exercici de les funcions relacionades amb els recursos humans.
L'Oficina de Racionalització del Sector Públic, assimilada orgànicament a subdirecció general, té les funcions següents:
a) Donar suport i assessorar als departaments i a les entitats del sector públic instrumental, en l'anàlisi i l'avaluació de les funcions, l'organització, els recursos, les formes de prestació dels serveis, el catàleg de serveis i la gestió de les entitats que formen part del sector públic instrumental de la Generalitat des d'una perspectiva multidisciplinària.
b) Proposar plans d'actuacions de racionalització i millora de la gestió del sector públic instrumental per tal que els òrgans competents els aprovin.
c) Facilitar la supervisió contínua de les entitats que formen part del sector públic instrumental de l'Administració de la Generalitat per avaluar la subsistència dels motius que van justificar la seva creació, en els termes que preveu l'article 33.1.e) d'aquest Decret.
d) Executar les tasques derivades de les mesures del plans d'actuacions establerts i impulsar, fer el seguiment i donar suport als departaments de l'Administració de la Generalitat en aquelles actuacions que els corresponguin.
e) Proposar criteris d'actuació i metodologies relatives a la governança, organització, sistemes d'informació, coordinació, funcionament, recursos materials, econòmics corporatius i patrimonials, recursos humans, formes de prestació dels serveis i contractació de les entitats del sector públic instrumental, en coordinació amb els òrgans competents per raó de la matèria.
f) Desenvolupar, facilitar i, si s'escau, portar a terme les auditories administratives en els termes previstos a la Llei 13/1989, de 14 de desembre, en les entitats del sector públic instrumental de l'Administració de la Generalitat, tenint en compte criteris d'eficàcia, eficiència, racionalitat i simplificació, i proposar les millores adients.
g) Reforçar la coordinació adient entre les unitats competents en matèria d'organització, recursos humans, patrimonial i economicofinancera, pel que fa als expedients de creació, fusió, supressió i altres modificacions de caràcter estructural de les entitats del sector públic instrumental que proposin els departaments o les entitats del sector públic, i fer-ne el seguiment.
h) Coordinar la integració en un únic sistema del conjunt d'informació relativa a les entitats del sector públic.
i) Facilitar la implantació i el desenvolupament de mesures de bon govern al sector públic instrumental de l'Administració de la Generalitat.
j) Donar suport a la Direcció General de Modernització i Innovació de l'Administració en els processos de col·laboració publicoprivada, en coordinació amb altres òrgans amb funcions en la matèria.
39.1 La Secretaria d'Administracions Locals, amb rang orgànic de secretaria general en els termes que preveu l'article 11.2 de la Llei 13/1989, de 14 de desembre, té les funcions següents:
a) Representar el Departament en matèria d'administracions locals.
b) Planificar, dirigir i executar les polítiques en matèria d'administracions locals.
c) Impulsar l'execució de plans i programes transversals aprovats pel Govern en l'àmbit local.
d) Tramitar, elaborar i fer l'estudi de les disposicions i els actes que afectin l'àmbit de les administracions locals.
e) Cooperar en la racionalització i simplificació de l'ordenació de l'Administració local i del seu sector públic.
f) Fomentar pràctiques de bon govern en la gestió de l'Administració local basades en la transparència, la proximitat, l'eficiència, l'austeritat, l'agilitat administrativa i la rendició de comptes.
g) Elaborar la proposta de pressupost de les unitats que depenen de la Secretaria i controlar-ne la gestió.
h) Dirigir, impulsar i coordinar les relacions entre l'Administració de la Generalitat i les administracions locals de Catalunya, així com coordinar els plans i programes conjunts, sens perjudici de les competències d'altres departaments de l'Administració de la Generalitat.
i) Elaborar el Pla d'inversions locals de Catalunya, en el context de la programació general de les inversions de la Generalitat, i coordinar-lo amb els diferents departaments de la Generalitat.
j) Impulsar les iniciatives de l'Administració de la Generalitat que afecten les administracions locals.
k) Coordinar i gestionar la informació econòmica i financera de les administracions locals, sens perjudici de les competències que corresponen al departament competent en matèria d'economia i finances pel que fa a la supervisió financera dels ens locals.
l) Adoptar mesures per a l'elaboració, el desplegament i l'adequació de la normativa relativa a les administracions locals.
m) Impulsar la implementació de sistemes eficaços de comunicació i informació entre les administracions locals i la Generalitat de Catalunya.
n) Proposar actuacions i donar suport a les tasques de la representació de la Generalitat en la Comissió de Govern de la Generalitat-Consell General d'Aran, en la Comissió Mixta Generalitat-Ajuntament de Barcelona, en la Comissió Mixta d'Administració de la Generalitat-Àrea Metropolitana de Barcelona i en els altres òrgans mixtos que es determinin, i exercir les funcions de secretaria d'aquests òrgans paritaris.
o) Coordinar la participació en els organismes que exerceixin funcions sobre l'àmbit local.
p) Elaborar documents i emetre els informes que li siguin requerits sobre tots els àmbits relacionats amb la gestió local.
q) Establir les estratègies i els criteris per al desenvolupament i l'aplicació de les polítiques d'igualtat en matèria d'administracions locals, d'acord amb les directrius establertes a la Llei 17/2015, del 21 de juliol, d'igualtat efectiva de dones i homes.
r) Qualsevol altra funció de naturalesa anàloga que li sigui encomanada o que li atribueixi la normativa vigent.
39.2 De la Secretaria d'Administracions Locals en depèn la Direcció General d'Administració Local.
39.3 La Secretaria d'Administracions Locals té adscrit el Programa de reforma local en els termes previstos al Decret 79/2013, de 29 de gener, de modificació del Decret 326/2011, de 26 d'abril, de reestructuració del Departament de Governació i Relacions Institucionals.
40.1 La Direcció General d'Administració Local té les funcions següents:
a) Establir les directrius de l'Administració de la Generalitat en relació amb la cooperació i l'assistència als ens locals.
b) Vetllar per la participació dels ens locals en les polítiques públiques de la Generalitat de Catalunya.
c) Dirigir l'elaboració i la gestió dels programes de cooperació i finançament local.
d) Proposar les mesures escaients d'assistència als ens locals en els supòsits de danys catastròfics.
e) Establir les directrius sobre assistència jurídica i econòmica als ens locals.
f) Impulsar la tramitació dels expedients relatius a les alteracions de les demarcacions territorials i ordenar la realització d'estudis sobre la matèria.
g) Donar conformitat a l'adopció dels símbols dels ens locals.
h) Exercir les competències en matèria de personal de l'Administració local atribuïdes a la Generalitat.
i) Impulsar l'anàlisi i l'estudi de les matèries relacionades amb l'Administració local de Catalunya.
40.2 La Direcció General d'Administració Local s'estructura en els òrgans següents:
a) La Subdirecció General de Cooperació Local.
b) La Subdirecció General d'Assistència Jurídica i Règim Local.
41.1 La Subdirecció General de Cooperació Local té les funcions següents:
a) Impulsar i proposar programes de cooperació local.
b) Coordinar i gestionar els plans i els programes d'inversions locals.
c) Coordinar i gestionar els ajuts extraordinaris als ens locals i els expedients de danys catastròfics.
d) Exercir la secretaria de la Comissió de Cooperació Local de Catalunya.
e) Exercir la secretaria de la Subcomissió de Cooperació i Règim Econòmic de la Comissió de Govern Local de Catalunya.
f) Fer el control pressupostari intern de la Direcció General d'Administració Local.
g) Impulsar mesures per a l'anàlisi i el seguiment de la gestió economicofinancera dels ens locals.
h) Efectuar el seguiment, l'anàlisi i l'elaboració d'informes i estadístiques relatives als aspectes comptables i pressupostaris de la gestió economicofinancera dels ens locals.
i) Vetllar per l'aplicació correcta de la normativa vigent en matèria d'hisendes locals i prestar als ens locals l'assessorament oportú en matèria econòmica, financera i comptable.
j) Coordinar l'Enquesta d'infraestructures i equipaments locals.
k) Proposar, si escau, la pràctica de requeriments, l'ampliació d'informació i les impugnacions dels pressupostos i de les ordenances, actes i acords en matèria d'hisendes locals dels ens locals.
l) Relacionar-se amb la Sindicatura de Comptes i el departament competent en matèria d'economia i finances quant a la tutela financera dels ens locals.
41.2 La Subdirecció General de Cooperació Local s'estructura en els serveis següents:
a) Servei de Gestió dels Fons de Cooperació i Estructurals.
b) Servei de Cooperació Econòmica Local.
El Servei de Gestió dels Fons de Cooperació i Estructurals té les funcions següents:
a) Realitzar les propostes de distribució i gestionar el Fons de cooperació local de Catalunya.
b) Proposar la selecció dels projectes locals susceptibles de rebre fons estructurals europeus, gestionar-los i fer-ne el seguiment, el control i la reprogramació, d'acord amb les directrius de la Unió Europea.
c) Executar els programes de cooperació financera al món local.
d) Realitzar les propostes de distribució i gestionar el Fons de cooperació local de Catalunya.
e) Coordinar territorialment els fons estructurals europeus assignats als ens locals de Catalunya, i definir les convocatòries i programar, seleccionar i controlar les operacions, d'acord amb les directrius de la Unió Europea, dels projectes locals susceptibles de rebre aquests fons.
f) Coordinar i supervisar l'elaboració de les diferents convocatòries i les bases reguladores dels fons europeus a Catalunya, destinats a ens locals.
g) Realitzar l'assistència tècnica als ens locals catalans en els projectes de cooperació territorial, de partenariat amb ens d'altres països, susceptibles de finançament europeu, i la instrucció dels expedients.
h) Executar els programes de cooperació financera al món local.
i) Gestionar la línia de convocatòria de compensació de càrrecs electes, i tramitar-ne els expedients de concessió, modificació i liquidació corresponents.
j) Donar suport operatiu a la Subcomissió de Règim Econòmic i a la Comissió de Govern Local de Catalunya.
k) Assessorar els ens locals en matèria de cooperació territorial i cooperació econòmica local.
El Servei de Cooperació Econòmica Local té les funcions següents:
a) Coordinar territorialment el Pla únic d'obres i serveis de Catalunya (PUOSC).
b) Coordinar i supervisar l'elaboració de les diferents convocatòries i les bases reguladores del PUOSC.
c) Controlar el finançament dels diferents programes que configuren el PUOSC.
d) Gestionar les línies de subvenció del PUOSC i tramitar-ne els expedients de concessió, modificació i liquidació corresponents, coordinadament amb els serveis territorials del Departament.
e) Tramitar els ajuts extraordinaris als ens locals i els expedients per danys catastròfics.
f) Donar suport operatiu a la Comissió de Cooperació Local de Catalunya.
g) Assessorar els ens locals en matèria de cooperació econòmica local.
44.1 La Subdirecció General d'Assistència Jurídica i Règim Local té les funcions següents:
a) Prestar l'assessorament oportú per a l'aplicació de la normativa en matèria de règim local.
b) Impulsar, organitzar i divulgar un fons jurídic en matèria d'Administració local.
c) Assessorar i informar els ens locals en matèria de règim local i d'organització territorial.
d) Coordinar els serveis territorials d'Administració local en matèria d'estudi de les ordenances, els actes i els acords de les corporacions locals de Catalunya, a excepció dels relatius a hisendes locals.
e) Coordinar les qüestions relatives a demarcacions territorials i emetre'n l'informe, així com tramitar els expedients corresponents.
f) Fer el seguiment de les reunions i dels acords de la Comissió mixta de traspàs de serveis i recursos de les diputacions a la Generalitat o als consells comarcals.
g) Exercir la secretaria del Ple de la Comissió de Govern Local de Catalunya, de la Subcomissió de Règim Jurídic i Administratiu i de la Subcomissió en matèria de Prevenció i Extinció d'Incendis i de Salvaments de Catalunya, totes dues de la Comissió de Govern Local de Catalunya, així com de la Comissió de Delimitació Territorial de Catalunya i de la Comissió mixta de traspàs.
h) Coordinar la representació de la Direcció General en els òrgans col·legiats on està representada.
44.2 De la Subdirecció General d'Assistència Jurídica i Règim Local en depèn el Servei de Règim Local.
El Servei de Règim Local té les funcions següents:
a) Assistir i assessorar les entitats locals en matèria jurídica.
b) Fer l'estudi de les ordenances, els actes i els acords de les corporacions locals de Catalunya, a excepció dels relatius a hisendes locals.
c) Assistir els ens locals pel que fa al règim de personal i tramitar els expedients subjectes a intervenció de l'Administració de la Generalitat en matèria de personal de les corporacions locals.
d) Tramitar els expedients subjectes a intervenció de l'Administració de la Generalitat en matèria de patrimoni dels ens locals.
e) Verificar els expedients de les sol·licituds de dictamen de la Comissió Jurídica Assessora fetes pels ens locals.
f) Tramitar els expedients subjectes a intervenció de l'Administració de la Generalitat no encomanats a un altre òrgan.
g) Proposar, si escau, la pràctica de requeriments, ampliació d'informació i impugnacions de les ordenances, els actes i els acords de les entitats locals, a excepció dels relatius a hisendes locals.
h) Prestar suport tècnic, jurídic i operatiu a la Comissió de Govern Local de Catalunya i a la Comissió de Delimitació Territorial.
i) Fer el seguiment de l'activitat dels òrgans col·legiats on hi hagi representants de la Direcció General.
j) Fer el seguiment de les competències adscrites o delegades de l'Administració de la Generalitat als ens locals.
k) Tramitar els expedients d'alteració de les demarcacions territorials dels ens locals.
l) Coordinar l'elaboració dels mapes de les diferents demarcacions en què s'organitza el territori de Catalunya.
m) Tramitar els expedients de creació, modificació i supressió d'ens locals.
n) Tramitar els expedients referents a la toponímia i simbologia dels ens locals.
p) Organitzar i gestionar el Registre de les organitzacions associatives d'entitats locals, i tramitar i informar els expedients.
q) Exercir les funcions encomanades a la Direcció General en matèria de població municipal.
46.1 La Secretaria d'Habitatge i Millora Urbana, amb rang orgànic de secretaria general en els termes que preveu l'article 11.2 de la Llei 13/1989, de 14 de desembre, té les funcions següents:
a) Planificar, coordinar i fer el seguiment de les polítiques, els programes i els plans relatius a l'habitatge d'iniciativa pública o privada.
b) Planificar, dirigir, coordinar i fer el seguiment de les polítiques, els programes i els plans relatius a l'ordenació de l'edificació, el control de la qualitat de processos i dels productes de l'edificació, les polítiques de foment de la sostenibilitat i el control de l'habitabilitat d'edificis i d'habitatges.
c) Planificar, coordinar i fer el seguiment de les polítiques, els programes i els plans relatius a la rehabilitació d'habitatges i la remodelació d'edificis d'habitatges i de conjunts d'habitatges, i a la mobilització del parc vacant existent.
d) Dirigir i coordinar les polítiques de rehabilitació integral de barris i àrees urbanes que requereixen una atenció especial.
e) Definir els criteris per a la gestió del patrimoni d'habitatge públic.
f) Vetllar pel correcte compliment de les normes que regulen el sistema d'accés als habitatges amb protecció pública i promoure les modificacions i millores que siguin pertinents.
g) Dirigir i coordinar les polítiques socials d'habitatge.
h) Dirigir i coordinar la planificació territorial sectorial d'habitatge.
i) Elaborar els documents i emetre els informes que li siguin requerits sobre tots els àmbits relacionats amb l'habitatge, i coordinar tota l'activitat d'atenció a requeriments públics i privats sobre habitatge.
j) Promoure i fomentar la intervenció d'altres administracions públiques i dels agents socioeconòmics en els plans i programes inclosos al seu àmbit d'actuació.
k) Dur a terme la direcció estratègica i coordinar les actuacions que exerceix l'Institut Català del Sòl relatives al sòl destinat a habitatges amb algun tipus de protecció pública i a la promoció d'habitatges, i supervisar i controlar l'execució dels plans i dels programes que desenvolupi en aquests àmbits.
l) Dirigir i coordinar les polítiques destinades a la gestió i millora de les urbanitzacions amb dèficits urbanístics.
m) Establir les estratègies i els criteris per al desenvolupament i l'aplicació de les polítiques d'igualtat en matèria d'habitatge i millora urbana, d'acord amb les directrius establertes a la Llei 17/2015, del 21 de juliol, d'igualtat efectiva de dones i homes.
n) Qualsevol altra funció de naturalesa anàloga que li sigui encomanada.
46.2 De la Secretaria d'Habitatge i Millora Urbana en depenen les unitats següents:
a) Subdirecció General de Coordinació i Seguiment dels Programes d'Habitatge.
b) Subdirecció General d'Arquitectura i Millora de les Àrees Urbanes.
46.3 L'Observatori de l'Hàbitat i la Segregació Urbana s'integra a la Secretaria d'Habitatge i Millora Urbana.
47.1 La Subdirecció General de Coordinació i Seguiment dels Programes d'Habitatge té les funcions següents:
a) Assessorar, coordinar i fer el seguiment dels programes i les línies d'ajuts i prestacions que impulsa la Secretaria d'Habitatge i Millora Urbana.
b) Elaborar, conjuntament amb els òrgans competents de l'Agència de l'Habitatge de Catalunya, els continguts del contracte programa.
c) Vetllar per la correcta execució del contracte programa establert entre el Departament i l'Agència de l'Habitatge de Catalunya pel que fa a la definició dels objectius que s'han d'assolir, la previsió dels resultats a obtenir amb la gestió que es dugui a terme i la determinació dels serveis i les activitats de què es fa càrrec.
d) Implementar i coordinar els instruments de seguiment, control i avaluació dels resultats a què l'Agència de l'Habitatge de Catalunya ha de sotmetre la seva activitat.
e) Vetllar per a la correcta aplicació del recursos assignats a l'Agència de l'Habitatge de Catalunya, de conformitat amb els compromisos assumits amb el contracte programa.
f) Impulsar la coordinació entre la Secretaria d'Habitatge i Millora Urbana, l'Agència de l'Habitatge de Catalunya, l'Institut Català del Sòl i altres empreses o entitats que s'habilitin, quan actuïn en matèria d'habitatge protegit o de sòl destinat a habitatge protegit, o de remodelació de barris.
g) Realitzar els estudis necessaris per a l'elaboració i el seguiment dels programes de foment de l'habitatge.
h) Assessorar, coordinar i supervisar la informació relativa als plans i programes d'habitatge que gestionen les àrees i unitats de l'Agència de l'Habitatge de Catalunya.
i) Impulsar les propostes per a l'elaboració de disposicions de caràcter general i de desplegament de la normativa d'habitatge.
j) Coordinar la planificació territorial que deriva dels plans i programes d'habitatge.
k) Iniciar i instruir els procediments de responsabilitat patrimonial derivats d'actuacions dels òrgans i unitats que depenen de la Secretaria d'Habitatge i Millora Urbana.
47.2 De la Subdirecció General de Coordinació i Seguiment dels Programes d'Habitatge depèn el Servei d'Estudis i Documentació d'Habitatge.
El Servei d'Estudis i Documentació d'Habitatge té les funcions següents:
a) Donar suport a la Secretaria d'Habitatge i Millora Urbana en programes interdepartamentals relacionats amb l'habitatge.
b) Supervisar el manteniment dels indicadors de seguiment de les actuacions de la Secretaria d'Habitatge i Millora Urbana.
c) Planificar i dissenyar les estadístiques que mantingui la Secretaria d'Habitatge i Millora Urbana.
d) Coordinar l'elaboració de publicacions en matèria d'habitatge, en coordinació amb el Gabinet Tècnic.
e) Elaborar la memòria anual de la Secretaria d'Habitatge i Millora Urbana.
f) Impulsar els estudis interns i externs que elabora la Secretaria d'Habitatge i Millora Urbana.
g) Fer el seguiment i l'avaluació dels indicadors referits al desplegament dels plans i programes d'habitatge.
h) Gestionar la documentació relativa a habitatge i millora urbana de manera coordinada amb la biblioteca del Departament, si n'hi ha.
49.1 La Subdirecció General d'Arquitectura i Millora de les Àrees Urbanes té les funcions següents:
a) Elaborar els estudis i dictàmens en matèria d'arquitectura i de normes arquitectòniques per a la inserció urbanística de l'espai públic i de les edificacions en l'entorn i en el paisatge urbà.
b) Programar, controlar la gestió i executar les polítiques de millora de barris, viles i àrees urbanes que requereixen atenció especial.
c) Programar, controlar la gestió i executar les polítiques destinades a la millora de les urbanitzacions amb dèficits urbanístics.
d) Programar, controlar la gestió i executar les actuacions de renovació, conservació i millora del patrimoni arquitectònic, de les trames urbanes i dels nuclis antics.
e) Elaborar, fer el seguiment i actualitzar el Pla territorial sectorial d'habitatge.
f) Impulsar i fer el seguiment dels plans locals d'habitatge.
g) Implementar els instruments de seguiment, control i avaluació de les actuacions en matèria de qualitat de l'edificació i de millora urbana.
h) Participar, com a membre, en el Consell de Qualitat, Sostenibilitat i Innovació de l'Habitatge.
i) Actuar com a interlocutor amb el departament competent en matèria urbanística sobre les actuacions de sòl que afecten la matèria d'habitatge.
49.2 De la Subdirecció General d'Arquitectura i Millora de les Àrees Urbanes depenen les unitats i l'àrea funcional següents:
a) Oficina de Gestió del Programa de Barris, Viles i Àrees Urbanes que requereixen atenció especial.
b) Àrea de Millora d'Urbanitzacions.
c) Secció de Conservació i Millora del Patrimoni.
L'Oficina de Gestió del Programa de Barris, Viles i Àrees Urbanes que requereixen atenció especial, amb rang orgànic assimilat a servei, té les funcions següents:
a) Gestionar i fer el seguiment del Programa de barris, viles i àrees urbanes que requereixen atenció especial, així com dirigir els projectes d'intervenció integral.
b) Donar el suport administratiu i tècnic a la Comissió de Gestió del Fons de Foment del Programa de Barris, Viles i Àrees Urbanes que requereixen atenció especial, i dur a terme totes les actuacions que li siguin requerides per la presidència de la Comissió.
c) Tramitar les sol·licituds presentades i emetre el corresponent informe sobre els projectes.
d) Informar sobre les modificacions dels projectes d'intervenció integral que sol·licitin els ajuntaments i, si s'escau, fer la proposta de la modificació de la resolució corresponent.
e) Vetllar per l'adequat funcionament dels comitès d'avaluació i el seguiment.
f) Establir els mecanismes de control necessaris per a la gestió dels projectes finançats i fer-ne el seguiment.
g) Supervisar el compliment de les obligacions en matèria d'informació i difusió de les actuacions finançades.
h) Analitzar els informes semestrals de desenvolupament del projecte, l'informe d'avaluació final i l'informe a realitzar al cap de quatre anys d'haver finalitzat la intervenció.
i) Promoure l'intercanvi d'experiències i la constitució de vincles associatius entre els municipis implicats.
j) Elaborar el catàleg de bones pràctiques operatives.
k) Donar suport als ajuntaments i orientar-los en el desenvolupament dels seus projectes d'intervenció integral.
L'Àrea de Millora d'Urbanitzacions, que es configura com a àrea funcional, té les funcions següents:
a) Gestionar els programes de suport i l'impuls al desenvolupament d'instruments per a la regulació de la situació urbanística de les urbanitzacions.
b) Informar sobre els programes d'adequació i els plans d'actuació per regular la situació urbanística de les urbanitzacions.
c) Analitzar els informes de desenvolupament dels programes d'adequació, i informar, avaluar i valorar les intervencions.
d) Establir els mecanismes de control que siguin necessaris per a la gestió dels programes finançats, i fer-ne el seguiment.
e) Impulsar i donar suport administratiu a les comissions d'avaluació.
f) Vigilar el compliment de les obligacions en matèria d'informació i de difusió de les actuacions finançades.
g) Fomentar l'intercanvi d'experiències i de constitució de vincles associatius entre els municipis implicats i elaborar el catàleg de bones pràctiques operatives.
h) Fer el seguiment, el control i la millora de les actuacions en col·laboració amb les altres unitats del Departament i amb altres òrgans externs.
La Secció de Conservació i Millora del Patrimoni té les funcions següents:
a) Conservar i millorar el patrimoni arquitectònic públic.
b) Programar i avaluar les actuacions en trames urbanes d'interès arquitectònic i nuclis antics.
c) Elaborar projectes de conservació i millora del patrimoni.
d) Analitzar, valorar i supervisar els projectes d'intervenció que es presentin i les obres que s'executin.
e) Elaborar, fer el seguiment i controlar les actuacions convingudes.
53.1 L'Observatori de l'Hàbitat i la Segregació Urbana és un òrgan col·legiat que té per finalitat conèixer la situació en termes quantitatius i qualitatius de l'habitatge en general i de l'habitatge amb protecció oficial en particular, la distribució territorial i la inserció en els teixits urbans respectius, i també mesurar, d'acord amb els indicadors que s'estableixin per reglament, la segregació urbana existent.
53.2 L'Observatori de l'Hàbitat i la Segregació Urbana té les funcions següents:
a) Analitzar, avaluar i elaborar estudis sobre les matèries relacionades amb l'habitatge.
b) Identificar i mesurar els processos de segregació urbana.
c) Col·laborar en el seguiment del Pla territorial sectorial d'habitatge.
d) Fer difusió d'estudis i informes en matèria d'habitatge per mitjà d'una línia editorial i un lloc web propis.
e) Estimular la col·laboració científica i acadèmica en matèria d'habitatge, i també els intercanvis de treballs i experiències entre especialistes i experts d'universitats i d'altres institucions acadèmiques i culturals.
f) Fer un seguiment de les iniciatives europees en matèria d'habitatge.
g) Preparar seminaris, cursos, exposicions i conferències, realitzar publicacions i difondre programes d'informació i formació sobre les polítiques d'habitatge.
h) Constituir un fons bibliogràfic, un centre de documentació especialitzat i un banc de dades informatitzat en matèria d'habitatge, en col·laboració amb el Servei d'Estudis i Documentació de l'Habitatge.
i) Fomentar la creació d'observatoris d'habitatge locals i cooperar en la seva capacitat de desenvolupar i aplicar noves concepcions de l'habitatge adequades a les seves comunitats.
j) Participar en xarxes d'observatoris d'habitatge locals, nacionals, europeus i internacionals.
k) Les funcions que aquest Decret encomana específicament a les comissions de recerca, i qualsevol altra funció similar.
53.3 L'Observatori de l'Hàbitat i la Segregació Urbana té la composició següent:
a) El president/a, que és el secretari/ària competent en matèria d'habitatge.
b) El vicepresident/a, que és el/la representant de l'Associació Catalana d'Universitats Públiques (ACUP).
c) Les persones que presideixen les comissions de recerca regulades a l'article següent, que són nomenades pel president/a de l'Observatori entre persones expertes en l'àmbit de l'habitatge.
53.4 La Secretaria d'Habitatge i Millora Urbana presta el suport necessari per al desenvolupament correcte de les actuacions de l'Observatori de l'Hàbitat i de la Segregació Urbana.
53.5 En tots aquells aspectes no previstos en aquest Decret l'Observatori de l'Hàbitat i la Segregació Urbana es regeix per la normativa general reguladora dels òrgans col·legiats.
54.1 L'Observatori de l'Hàbitat i la Segregació Urbana s'organitza en quatre comissions de recerca de l'àmbit: immobiliari, de la sostenibilitat i de la qualitat de l'edificació, del dret a l'habitatge i de l'exclusió social residencial, i de les polítiques públiques de l'habitatge, que són presidides per un/a representant del món universitari de reconegut prestigi en l'àmbit corresponent a cadascuna.
54.2 Les comissions de recerca tenen les funcions següents:
a) Establir les directrius de treball i els continguts en cadascun dels àmbits d'estudi.
b) Proposar els estudis a realitzar periòdicament.
c) Proposar les publicacions específiques sobre la seva matèria de l'Observatori.
d) Promoure la recerca i investigació en l'àmbit corresponent.
e) Coordinar els grups de treball integrats per persones expertes que les comissions de recerca puguin establir per donar suport a les seves funcions.
f) Fomentar i promoure l'intercanvi d'experiències i coneixement entre institucions que treballin en aquests àmbits en diferents països.
54.3 En les comissions de recerca, poden integrar-se les entitats o organitzacions que ho sol·licitin l'àmbit d'actuació de les quals estigui relacionat amb els continguts de la comissió sol·licitada.
Correspon al president/a de l'Observatori l'admissió, si escau, d'aquestes entitats o organitzacions.
54.4 Les funcions de la Comissió de Recerca de l'Àmbit Immobiliari són:
a) Fer un seguiment del sector de la construcció.
b) Fer un seguiment dels preus del mercat immobiliari, tant de compra com de lloguer.
c) Fer un seguiment del mercat hipotecari.
d) Elaborar estimacions periòdiques sobre el volum i les característiques del parc d'habitatges.
e) Elaborar diagnosis sobre les necessitats d'habitatge.
f) Analitzar i promoure estudis sobre l'accessibilitat econòmica de les persones a l'habitatge.
g) Promoure estudis i anàlisis del clima de confiança del sector.
h) Altres aspectes relacionats.
54.5 Les funcions de la Comissió de Recerca de l'Àmbit de la Sostenibilitat i de la Qualitat de l'Edificació són:
a) Establir un sistema d'indicadors per al seguiment de les normatives tècniques vigents.
b) Promoure estudis i recerques adreçats a millorar els aspectes ambientals de la construcció dels edificis.
c) Promoure estudis sobre l'estat de conservació i de l'estat d'equipaments i instal·lacions dels edificis d'habitatge i dels habitatges.
d) Promoure estudis sobre condicions d'accessibilitat als edificis i d'adaptació dels habitatges a les condicions de col·lectius amb discapacitats.
e) Promoure programes de formació, conjuntament amb les universitats i els col·legis professionals, adreçats a col·lectius relacionats amb la construcció i la rehabilitació d'habitatges.
f) Altres aspectes relacionats.
54.6 Les funcions de la Comissió de Recerca de l'Àmbit del Dret a l'Habitatge i de l'Exclusió Social Residencial són:
a) Proposar la identificació i definició d'indicadors i quantificar la segregació urbana i residencial.
b) Definir i establir mecanismes de detecció i indicadors relatius als processos d'exclusió social residencial, especialment de col·lectius vulnerables amb especials problemàtiques d'habitatge, com ara joves, persones grans, dones víctimes de la violència de gènere, estrangers o persones sense sostre, entre d'altres.
c) Definir, identificar, registrar i oferir informació al voltant de les situacions d'utilitzacions anòmales de l'habitatge (infrahabitatge, desocupació permanent i sobreocupació).
d) Definir i estudiar les situacions de discriminació residencial (directa, indirecta i assetjament immobiliari).
e) Definir i analitzar les bones pràctiques relatives a accions positives i ajustaments raonables en l'àmbit de l'habitatge.
f) Proposar la definició i el desenvolupament de l'àmbit de la mediació residencial.
g) Definir i identificar les relacions entre els drets derivats de la legislació urbanística i el dret a l'habitatge i a la ciutat, amb especial atenció al desplegament d'actuacions relatives a la renovació i la rehabilitació urbanes vinculades amb la cohesió social i territorial.
h) Crear una xarxa de coneixement compartit que permeti conèixer i donar publicitat i suport a les bones pràctiques locals relacionades amb la lluita contra els processos d'exclusió social residencial.
i) Generar un banc de dades referit a la normativa i jurisprudència rellevant en matèria de dret a l'habitatge i dret a la ciutat a Catalunya, Espanya, Europa i la resta del món.
j) Configurar un banc de dades referit a bones pràctiques en l'àmbit de la lluita contra les utilitzacions anòmales dels habitatges (infrahabitatge, desocupació permanent i sobreocupació) i les discriminacions residencials (directes, indirectes i assetjament immobiliari), al desenvolupament d'accions positives i ajustaments raonables en l'àmbit residencial, i a la mediació residencial.
k) Crear un banc de dades que, periòdicament, reculli l'activitat d'altres observatoris que operen a escala nacional i internacional en aquest camp.
l) Altres aspectes relacionats.
54.7 Les funcions de la Comissió de Recerca de l'Àmbit de les Polítiques Públiques de l'Habitatge són:
a) Definir els indicadors de seguiment i avaluació de la política d'habitatge.
b) Fer el seguiment (resultats, efectes i compliment) dels principals instruments de la política d'habitatge de Catalunya, en col·laboració amb el Servei d'Estudis i Documentació d'Habitatge.
c) Generar estudis sobre política d'habitatge comparada.
d) Altres aspectes relacionats.
55.1 La Direcció General d'Afers Religiosos té les funcions següents:
a) Atendre les diferents entitats religioses establertes a Catalunya.
b) Aplicar els acords del Govern amb els òrgans representatius de les diferents confessions religioses a Catalunya i vetllar pel seu compliment.
c) Exercir la representació ordinària de la Generalitat davant les entitats religioses.
d) Elaborar estudis i informes i promoure activitats de difusió en matèria d'afers religiosos.
e) Establir i mantenir relacions amb els responsables institucionals per a temes de l'àmbit religiós.
f) Participar en la gestió del Registre d'entitats religioses en col·laboració amb l'Administració general de l'Estat.
55.2 De la Direcció General d'Afers Religiosos en depèn la Subdirecció General d'Afers Religiosos.
La Subdirecció General d'Afers Religiosos té les funcions següents:
a) Proposar i elaborar les polítiques, les estratègies, els programes i els plans que siguin competència de la Direcció General.
b) Elaborar la proposta de normativa en les matèries competència de la Direcció General i supervisar-ne l'aplicació.
c) Coordinar les relacions amb les diferents entitats religioses establertes a Catalunya.
d) Coordinar les relacions amb els responsables institucionals per a temes de l'àmbit religiós.
e) Donar suport a la interlocució ordinària amb l'Administració general de l'Estat per als assumptes relacionats amb els afers religiosos.
f) Coordinar l'execució pressupostària de la Direcció General.
57.1 El Jurat d'Expropiació de Catalunya és regulat per la Llei 9/2005, de 7 de juliol, del Jurat d'Expropiació de Catalunya; el Decret 120/2009, de 28 de juliol, pel qual s'aprova el Reglament del Jurat d'Expropiació de Catalunya, i la resta de normativa aplicable.
57.2 S'adscriu al Jurat d'Expropiació de Catalunya l'Oficina Tècnica de Suport al Jurat d'Expropiació de Catalunya, configurada com a àrea funcional, amb la funció de donar suport tècnic al Jurat d'Expropiació de Catalunya en l'exercici de les seves funcions.
58.1 El Consell Assessor per a la Diversitat Religiosa, creat pel Decret 326/2011, de 26 d'abril, i configurat com a òrgan col·legiat assessor del departament competent en matèria d'afers religiosos en la implementació de les polítiques en matèria d'afers religiosos relacionades amb les diferents esglésies, confessions i comunitats religioses que acompleixen la seva activitat a Catalunya, té la composició, les funcions i el règim jurídic previstos en aquest Decret.
58.2 El Consell Assessor per a la Diversitat Religiosa s'adscriu al departament competent en matèria d'afers religiosos, que li dóna suport administratiu i logístic.
58.3 Les funcions del Consell Assessor per a la Diversitat Religiosa són:
a) Assessorar o informar la persona titular del departament de la Generalitat de Catalunya competent en matèria d'afers religiosos sobre les qüestions que li siguin plantejades.
b) Proposar les actuacions o els plantejaments que consideri adequats en el marc de les relacions amb les diferents esglésies, confessions i comunitats religioses que desenvolupen la seva activitat a Catalunya.
c) Assessorar i donar suport, a petició de la persona titular del departament de la Generalitat de Catalunya competent en matèria d'afers religiosos, en les relacions de col·laboració o de cooperació que impliquin la participació del Govern o del Parlament de Catalunya en institucions de l'Estat o en organitzacions internacionals.
59.1 El Consell Assessor per a la Diversitat Religiosa està integrat per un nombre màxim de 15 membres nomenats per la persona titular del departament competent en matèria d'afers religiosos a proposta de la presidència del Consell.
59.2 El Consell Assessor per a la Diversitat Religiosa és presidit per la persona designada per la persona titular del departament competent en matèria d'afers religiosos a proposta del director/a general d'Afers Religiosos.
59.3 El director/a general d'Afers Religiosos pot assistir a les reunions del Consell en funció dels temes que s'hagin de tractar.
59.4 La secretaria del Consell Assessor per a la Diversitat Religiosa, amb veu i sense vot, l'exerceix un funcionari/ària de la Direcció General d'Afers Religiosos designat per la presidència del Consell.
59.5 A les reunions del Consell Assessor per a la Diversitat Religiosa poden ser convidades persones relacionades amb la matèria a l'efecte d'aportar el seu coneixement i la seva experiència.
60.1 El Consell Assessor per a la Diversitat Religiosa té una durada indefinida i es renova cada dos anys.
60.2 Per a l'exercici de les seves funcions, el Consell Assessor per a la Diversitat Religiosa es reuneix com a mínim trimestralment, amb la convocatòria prèvia del seu president/a i d'acord amb l'ordre del dia aprovat per aquest/a, que es tramet per mitjans electrònics.
60.3 El Consell Assessor per a la Diversitat Religiosa pot crear comissions de treball respecte de les polítiques públiques de la Generalitat de Catalunya en matèria d'afers religiosos amb la participació dels diferents sectors i agents relacionats que s'estimin necessaris i de persones expertes en aquesta matèria.
60.4 El Consell Assessor per a la Diversitat Religiosa pot redactar un reglament de funcionament propi.
60.5 El president/a i els membres del Consell Assessor per a la Diversitat Religiosa no perceben cap retribució.
60.6 En tot allò que no preveu la seva normativa de funcionament, s'aplicarà la normativa reguladora dels òrgans col·legiats de l'Administració de la Generalitat de Catalunya.
60.7 El Consell Assessor per a la Diversitat Religiosa ha d'incorporar la perspectiva de gènere en el desenvolupament de les seves funcions i ha de fer el seguiment i la validació permanents de l'ús de la variant de gènere en els instruments i els indicadors utilitzats per desenvolupar la política en matèria d'afers religiosos.
Se suprimeixen els òrgans i les àrees següents:
El Servei de Difusió del Gabinet Tècnic.
De la Direcció General de Modernització i Innovació de l'Administració:
L'Àrea de Qualitat i Millora de Processos.
Canvien de denominació els òrgans i àrees següents:
De la Secretaria d'Administració i Funció Pública:
L'Àrea de Planificació i Anàlisi de Recursos Humans i Difusió passa a denominar-se Àrea d'Innovació i d'Anàlisi de l'Ocupació Pública.
L'Àrea de Recursos Econòmics i Eficiència del Sector Públic passa a denominar-se Oficina de Racionalització del Sector Públic.
El Servei de Provisió passa a denominar-se Servei de Provisió de Llocs.
La Secció de Provisió de Llocs de Treball passa a denominar-se Secció de Processos de Provisió de Llocs de Treball.
Totes les referències que la normativa vigent faci al Departament de Governació i Relacions Institucionals i a departaments les competències dels quals han estat atribuïdes al Departament de Governació, Administracions Públiques i Habitatge s'han d'entendre fetes a aquest Departament.
Igualment, totes les referències que la normativa vigent faci a òrgans que se suprimeixen o es modifiquen en aquest Decret s'han d'entendre fetes als òrgans que assumeixen les seves funcions o estructura.
S'adscriuen o es relacionen amb el Departament de Governació, Administracions Públiques i Habitatge les entitats i òrgans col·legiats amb funcions que s'integren dins les competències assumides per aquest Departament.
Les entitats i els òrgans esmentats a l'article 1 d'aquest Decret es regulen per la seva normativa específica en tot allò que no estigui previst en aquest Decret.
El Departament de Governació, Administracions Públiques i Habitatge presta suport organitzatiu, personal i material a la Comissió Govern de la Generalitat-Consell General d'Aran, a la Comissió Mixta Generalitat-Ajuntament de Barcelona i a la Comissió Mixta Administració de la Generalitat-Àrea Metropolitana de Barcelona.
Correspon al Departament de Governació, Administracions Públiques i Habitatge la interlocució amb les cases regionals, en l'àmbit de les competències de la Generalitat.
Les persones que ocupen els llocs de comandament dels òrgans afectats per aquest Decret, o les àrees funcionals modificades, seguiran exercint les seves funcions mentre no s'adaptin els nomenaments o es proveeixin, si escau, els llocs de treball d'acord amb l'estructura regulada.
El personal funcionari i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions, amb càrrec als crèdits als quals s'imputaven, fins que s'adoptin les disposicions de desplegament d'acord amb la normativa vigent i es duguin a terme les adaptacions pressupostàries i de relacions de llocs de treball corresponents.
a) El Decret 56/2016, de 19 de gener, de reestructuració del Departament de Governació, Administracions Públiques i Habitatge.
b) El Decret 128/2015, de 30 de juny, de modificació del Decret 184/2013, de 25 de juny, de reestructuració del Departament de Governació i Relacions Institucionals, i del Decret 309/2011, de 12 d'abril, pel qual es regula el Consell per a l'Impuls i l'Ordenació de la Reforma de l'Administració, excepte l'article 2.
c) El Decret 184/2013, de 25 de juny, de reestructuració del Departament de Governació i Relacions Institucionals.
d) El capítol 5 del Decret 342/2011, de 17 de maig, de reestructuració del Departament de Territori i Sostenibilitat.
e) L'article 6 del Decret 157/2010, de 2 de novembre, de reestructuració de la Secretaria d'Habitatge, creació de l'Observatori de l'Hàbitat i la Segregació Urbana i aprovació dels Estatuts de l'Agència de l'Habitatge de Catalunya.
f) El Decret 205/2007, de 18 de setembre, de reestructuració parcial del Departament de Governació i Administracions Públiques.
g) El Decret 118/2005, de 14 de juny, de reestructuració de la Direcció General d'Administració Local del Departament de Governació i Administracions Públiques.
h) El Decret 50/2003, de 20 de febrer, de modificació del Decret 32/2002, de 5 de febrer, de reestructuració parcial del Departament de Governació i Relacions Institucionals.
i) El Decret 32/2002, de 5 de febrer, de reestructuració parcial del Departament de Governació i Relacions Institucionals.
j) El Decret 364/1999, de 27 de desembre, d'estructuració parcial del Departament de Governació i Relacions Institucionals.
Es modifiquen els articles 4 i 8 del Decret 275/1991, d'11 de desembre, pel qual es desplega la composició, l'organització i el funcionament de la Comissió Govern de la Generalitat-Consell General de la Val d'Aran, que queda redactat de la manera següent:
4.1 La Comissió es compon de sis representants de la Generalitat i sis representants del Consell General.
4.2 Els representants de la Generalitat són:
a) El conseller/a de Governació, Administracions Públiques i Habitatge, que n'és el president/a.
b) Un/a representant dels departaments de la Presidència, Governació, Administracions Públiques i Habitatge, i de la Vicepresidència i d'Economia i Hisenda, amb rang de secretari general.
c) El secretari/ària d'Administracions Locals.
d) El delegat/ada territorial del Govern a l'Alt Pirineu i Aran.
4.3 Els representants del Consell General són:
a) El síndic/a, que és el vicepresident/a de la Comissió.
b) Cinc consellers generals designats pel Ple del Consell General.
4.4 A les reunions de la Comissió es pot convidar un/a representant dels departaments afectats per la matèria objecte d'anàlisi o acord, amb rang de secretari general o director general."
La secretaria de la Comissió l'exerceix el secretari/ària d'Administracions Locals."
–1 Es modifica l'article 3 del Decret 29/2002, de 5 de febrer, pel qual es regula la Comissió de Govern Local de Catalunya, que queda redactat de la manera següent:
Representació de l'Administració de la Generalitat
Són membres de la Comissió de Govern Local de Catalunya, en representació de l'Administració de la Generalitat:
a) La persona titular del departament competent en matèria d'Administració local, que n'ocupa la presidència.
b) La persona titular de la Secretaria d'Administracions Locals.
c) La persona titular de la Secretaria General del departament competent en matèria d'Administració local.
d) La persona titular de la Direcció General d'Administració Local.
e) Un/a representant, amb rang de secretari general o de director general del Departament de la Presidència i dels departaments competents en matèria de seguretat ciutadana, d'agricultura, de serveis socials, d'economia i de salut, i dos representants, amb rang de secretari general o de director general, del departament competent en matèria de territori."
–2 Es modifica l'apartat 3 de l'article 9 del Decret 29/2002, de 5 de febrer, pel qual es regula la Comissió de Govern Local de Catalunya, que queda redactat de la manera següent:
"9.3 La Subcomissió de Règim Jurídic i Administratiu i la Subcomissió de Cooperació i Règim Econòmic són presidides per la persona titular de la Secretaria d'Administracions Locals.
La Subcomissió en matèria de Prevenció i Extinció d'Incendis i de Salvaments de Catalunya és presidida pel/per la representant del Departament d'Interior."
–1 Es modifica l'apartat 2 de l'article 4 del Decret 225/2002, de 27 d'agost, pel qual es regula la Comissió de Delimitació Territorial, que queda redactat de la manera següent:
"4.2 La Comissió és presidida per la persona titular del departament competent en matèria d'Administració local.
És titular de la vicepresidència de la Comissió la persona titular de la Secretaria d'Administracions Locals."
–2 Es modifica l'apartat 1 de l'article 5 del Decret 225/2002, de 27 d'agost, pel qual es regula la Comissió de Delimitació Territorial, que queda redactat de la manera següent:
"5.1 Són membres de la Comissió de Delimitació Territorial, en representació de l'Administració de la Generalitat:
a) La persona titular del departament competent en matèria d'Administració local, que n'exerceix la presidència.
b) La persona titular de la Secretaria d'Administracions Locals, que n'exerceix la vicepresidència.
c) La persona titular de la Direcció General d'Administració Local.
d) La persona titular de la secretaria competent en matèria de territori i mobilitat del departament competent en matèria de territori.
e) La persona titular de la direcció general competent en matèria de política financera i assegurances del departament competent en matèria d'economia.
f) La persona titular de la direcció de l'Institut Cartogràfic i Geològic de Catalunya.
g) Un/a representant, amb rang de secretari general o de director general del Departament de la Presidència i del departament competent en matèria d'agricultura."
Es faculta la persona titular del Departament de Governació, Administracions Públiques i Habitatge perquè dicti les disposicions necessàries per al desplegament d'aquest Decret i la persona titular del Departament de la Vicepresidència i d'Economia i Hisenda perquè realitzi les adaptacions pressupostàries necessàries per donar compliment a aquest Decret.
Aquest Decret entra en vigor el dia de la seva publicació en el Diari Oficial de la Generalitat de Catalunya.